Kannada-LLM-Labs/Wikipedia-Kn huggingface dataset:
ದೀಪಕ್ ಪಾಲಡ್ಕ

ದೀಪಕ್ ಡಿ'ಸಿಲ್ವಾ ಅಲಿಯಾಸ್ ದೀಪಕ್ ಪಾಲಡ್ಕ(Deepak Paladka)(ಜನನ:೧೧ ಏಪ್ರಿಲ್), ಇವರು ಭಾರತೀಯ ಚಲನಚಿತ್ರ ನಟ ಮತ್ತು ರಂಗ ಕಲಾವಿದ. ತುಳು ಸಿನೆಮೋತ್ಸವ ೨೦೧೫ ರಲ್ಲಿ ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿ ಸೇರಿದಂತೆ ೫ ಪ್ರಶಸ್ತಿಗಳನ್ನು ಗೆದ್ದರಿರುವ ನಿರೆಲ್ ಎಂಬ ತುಳು ಚಲನಚಿತ್ರದ ಮೂಲಕ ರಂಗಭೂಮಿಗೆ ಕಾಲಿಟ್ಟ ಇವರು ದಂಡ್(ತುಳು) , ಅಸತೋಮ ಸದ್ಗಮಯ(ಕನ್ನಡ), ಬೆಂಡ್ಕಾರ್(ಕೊಂಕಣಿ),ಏಕ್ ಅಸ್ಲ್ಯಾರ್ ಏಕ್ ನ (ಕೊಂಕಣಿ),ಜ಼ಾವೋಯ್ ನಂಬರ್ 1 (ಕೊಂಕಣಿ), ಅಮ್ಮೆರ್ ಪೋಲಿಸಾ(ತುಳು) ನಂತಹ ಸಿನಿಮಾಗಳಲ್ಲಿ ನಟಿಸಿದ್ದಾರೆ.

ಜನನ, ಆರಂಭಿಕ ಜೀವನ ಮತ್ತು ಶಿಕ್ಷಣ
ದೀಪಕ್ ಪಾಲಡ್ಕ ಇವರು ಜಾರ್ಜ್ ಡಿ'ಸಿಲ್ವಾ (ತಂದೆ) ಮತ್ತು ಫಿಲೊಮೆನಾ (ತಾಯಿ) ದಂಪತಿಗೆ ೧೧ ಏಪ್ರಿಲ್ ೧೯೭೪ ರಂದು ಮೂಡುಬಿದಿರೆಯ ಪಾಲಡ್ಕದಲ್ಲಿ ಜನಿಸಿದರು. ಇವರು ತಮ್ಮ ಪ್ರೌಢ ಶಿಕ್ಷಣವನ್ನು ಮೂಡುಬಿದಿರೆಯ ಜೈನ ಪ್ರೌಢ ಶಾಲೆಯಲ್ಲಿ ಪಡೆದು ಅಲ್ಲಿನ ಮಹಾವೀರ ಕಾಲೇಜಿನಲ್ಲಿ ಪಿಯು ಶಿಕ್ಷಣವನ್ನು ಪಡೆದರು. ನಂತರ ಮುಂಬೈನ ಕೈಝನ್ ಸ್ಕೂಲ್ ಆಫ್ ಬಿಸಿನೆಸ್ ಮ್ಯಾನೇಜ್ಮೆಂಟ್ ನಲ್ಲಿ ಸ್ನಾತ್ತಕೋತ್ತರ ಪದವಿ(ಎಂ.ಬಿ.ಎ) ಪೂರ್ಣಗೊಳಿಸಿದರು. ರಂಗನಟನಾಗಿ, ಇವರು ಸುಮಾರು ೧೫-೨೦ ಕೊಂಕಣಿ, ತುಳು ಹಾಗೂ ಕನ್ನಡ ಸಿನಿಮಾಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಇವರು 105.4 ರೇಡಿಯೊ ಮಸಾಲೆ ದುಬೈ ಮತ್ತು 93.5 ರೆಡ್ ಎಫ್‌ಎಂ ನಲ್ಲಿ ರೇಡಿಯೊದಲ್ಲಿ ಕಾರ್ಯಕ್ರಮಗಳನ್ನು ನೀಡಿದ್ದಾರೆ.

ವೃತ್ತಿಜೀವನ
ಸ್ಟೇಜ್ ಶೋಗಳಲ್ಲಿ ಮತ್ತು ರೇಡಿಯೊದಲ್ಲಿ ಕಾಣಿಸಿಕೊಂಡ ನಂತರ ದೀಪಕ್ ಪಾಲಡ್ಕ ಮೊದಲಿಗೆ ಅಂತರರಾಷ್ಟ್ರೀಯ ತುಳು ಚಿತ್ರ ನಿರೆಲ್ ನಲ್ಲಿ ಪ್ರಮುಖ ಹಾಸ್ಯ ನಟನಾಗಿ ಪಾದಾರ್ಪಣೆ ಮಾಡಿದರು. ಇದನ್ನು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಚಿತ್ರೀಕರಿಸಲಾಯಿತು. ನಂತರ ದಂಡ್ ಸಿನಿಮಾದಲ್ಲಿ ಅರ್ಜುನ್ ಕಾಪಿಕಾಡ್ರ ಜೊತೆ ಹಾಸ್ಯ ನಟನಾಗಿ ಕಾಣಿಸಿಕೊಂಡರು.ಇದು ಆಸ್ಟ್ರೇಲಿಯಾ ಮತ್ತು ಯು.ಕೆ ಗಳಲ್ಲಿ ಬಿಡುಗಡೆಯಾದ ಮೊದಲ ತುಳು ಭಾಷೆಯ ಚಲನಚಿತ್ರವಾಗಿದೆ. ದೀಪಕ್ ಪಾಲಡ್ಕ ರವರ ಕೊಂಕಣಿ ಚಿತ್ರ ಏಕ್ ಅಸ್ಲ್ಯಾರ್ ಏಕ್ ನಾ, ಸವೋಯ್ ನಂಬರ್ ೧ (೨೦೧೮), ಬೆಂಡ್ಕಾರ್ (೨೦೧೯) ಎಂಬ ಚಿತ್ರಗಳು ಯು.ಎ.ಇ, ಇಸ್ರೇಲ್, ಕುವೈಟ್ ಮತ್ತು ಭಾರತದಲ್ಲಿ ಬಿಡುಗಡೆಯಾಗಿದೆ. ಇವರು ಕನ್ನಡ ಸಿನಿಮಾ ಅಸತೋಮ ಸದ್ಗಮಯ ದಲ್ಲೂ ನಟಿಸಿದ್ದಾರೆ.

ಅಭಿನಯಿಸಿದ ಸಿನಿಮಾಗಳ ಪಟ್ಟಿ

ತುಳು ಸಿನಿಮಾಗಳು

ಕೊಂಕಣಿ ಸಿನಿಮಾಗಳು

ಕನ್ನಡ ಸಿನಿಮಾಗಳು

ಉಲ್ಲೇಖಗಳು

ತುಳು ಚಲನಚಿತ್ರ ನಟರು
ರಂಗಭೂಮಿ ಕಲಾವಿದರು
ಜೊಲ್‍ಪಾನ್

ಜೊಲ್‍ಪಾನ್ ಪದವು ಅಸ್ಸಾಮಿ ಪಾಕಶೈಲಿಯಲ್ಲಿ ಲಘು ಆಹಾರಗಳನ್ನು ಸೂಚಿಸುತ್ತದೆ. ಇವನ್ನು ಹಲವುವೇಳೆ ಬೆಳಗ್ಗಿನ ತಿಂಡಿಯ ವೇಳೆ ಬಡಿಸಲಾಗುತ್ತದಾದರೂ, ಇವನ್ನು ಬಿಹು ಹಬ್ಬಗಳು ಅಥವಾ ವಿವಾಹಗಳಲ್ಲಿ ಕೂಡ ಬಡಿಸಬಹುದು. ಜೊಲ್‍ಪಾನ್ ಶಬ್ದವು ಎಲ್ಲ ತಯಾರಿಕೆಗಳನ್ನು ಒಳಗೊಳ್ಳುತ್ತದೆ, ಅವೆಂದರೆ ಜೊಲ್‍ಪಾನ್, ಪೀಠಾ, ಲಾರು, ಮತ್ತು ಚಹಾ. ಬೆಳಗ್ಗಿನ ತಿಂಡಿಗೆ ಬಡಿಸಲಾದ ಇತರ ಸಾಮಾನ್ಯ ಜೊಲ್‍ಪಾನ್‍ಗಳೆಂದರೆ ರೋಟಿ, ಲುಚಿ, ಘುಗನಿ ಮತ್ತು ಕೆಲವೊಮ್ಮೆ ಪರಾಠಾ ಇತ್ಯಾದಿ.

ಜೊಲ್‍ಪಾನ್‍ನ ವೈವಿಧ್ಯಗಳಲ್ಲಿ ಬೋರಾ ಸಾಉಲ್, ಕೋಮಲ್ ಸಾಉಲ್, ಶಾಂಡೊ, ಚೀರಾ, ಮುರಿ, ಮೊಸರು, ಬೆಲ್ಲದ ಜೊತೆಗೆ ಅಖೋಯಿ ಹಾಗೂ ವಿವಿಧ ಪೀಠಾ ಸೇರಿವೆ.

ಪೀಠಾ ಎಂದರೆ ಅಕ್ಕಿಯ ಖಾದ್ಯ ಅಥವಾ ಪ್ಯಾನ್‍ಕೇಕ್. ಇದು ತೆಳುವಾದ ಚಪ್ಪಟೆಯ ಖಾದ್ಯವಾಗಿದ್ದು ಇದನ್ನು ಹಿಟ್ಟಿನಿಂದ ತಯಾರಿಸಲಾಗುತ್ತದೆ ಮತ್ತು ಬಿಸಿ ತವಾ ಅಥವಾ ಬಾಣಲೆಯ ಮೇಲೆ ತಯಾರಿಸಲಾಗುತ್ತದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 AssameseFood.com (2009) "Assamese Food- taste for a difference"
ಲಘು ಆಹಾರಗಳು
ರವೆ ಬೋಂಡ

ರವೆ ಬೋಂಡ ಒಂದು ಮಸಾಲೆಯುಕ್ತ ಕರಿದ ತಿಂಡಿ. ತಯಾರಿಸಲು ಸುಲಭವಾಗಿದ್ದು, ತಿನ್ನಲು ರುಚಿಯಾಗಿರುತ್ತದೆ. ಇದು ದಕ್ಷಿಣ ಭಾರತದ ಜನಪ್ರಿಯ ಕುರುಕುಲು ತಿಂಡಿಯಾಗಿದೆ. ಇದನ್ನು ತಯಾರಿಸಲು ಇರುವ ಹಲವಾರು ವಿಧಾನಗಳಲ್ಲಿ ಒಂದು ವಿಧಾನವನ್ನು ಇಲ್ಲಿ ವಿವರಿಸಲಾಗಿದೆ. ರವೆ ಬೋಂಡವನ್ನು ಚಟ್ನಿ ಅಥವಾ ಸಾಸ್ನೊಂದಿಗೆ ತಿನ್ನಬಹುದು.

ಬೇಕಾಗುವ ಸಾಮಗ್ರಿಗಳು 

 ಚಿರೋಟಿ ರವೆ  - ೧ ಬಟ್ಟಲು
 ಮೈದಾ ಹಿಟ್ಟು - ೧ ಬಟ್ಟಲು
 ಕಡಲೆ ಹಿಟ್ಟು - ೧ ಬಟ್ಟಲು
 ಅಕ್ಕಿ ಹಿಟ್ಟು - ೧ ಬಟ್ಟಲು
 ಈರುಳ್ಳಿ - ೨
ಹಸಿಮೆಣಸಿನಕಾಯಿ - ರುಚಿಗೆ ಬೇಕಾದಷ್ಟು
 ಕೊತ್ತಂಬರಿ ಸೊಪ್ಪು - ೧ ಸಣ್ಣ ಕಟ್ಟು
 ನಿಂಬೆ ಹಣ್ಣಿನ ರಸ - ೧ ಚಮಚ
 ಉಪ್ಪು - ರುಚಿಗೆ ತಕ್ಕಷ್ಟು
 ಸಕ್ಕರೆ - ೧ ಚಿಕ್ಕ ಚಮಚ
 ಎಣ್ಣೆ - ಕರಿಯಲು ಬೇಕಾಗುವಷ್ಟು

ತಯಾರಿಸುವ ವಿಧಾನ 

ಈರುಳ್ಳಿ, ಹಸಿಮೆಣಸಿನಕಾಯಿ, ಕೊತ್ತಂಬರಿ ಸೊಪ್ಪನ್ನು ಸಣ್ಣಗೆ ಹೆಚ್ಚಿಕೊಳ್ಳಿ. ಎಲ್ಲಾ ನಾಲಕ್ಕು ಹಿಟ್ಟುಗಳನ್ನು ಗಂಟುಗಳಿಲ್ಲದಂತೆ ಬೆರೆಸಿಟ್ಟುಕೊಳ್ಳಿ. ಈಗ ಎಲ್ಲವನ್ನೂ ಸೇರಿಸಿ, ಉಪ್ಪು ಸಕ್ಕರೆ, ನಿಂಬೆ ಹಣ್ಣಿನ ರಸವನ್ನೂ ಸೇರಿಸಿ. ಸ್ವಲ್ಪ ಸ್ವಲ್ಪವಾಗಿ ನೀರನ್ನು ಸೇರಿಸುತ್ತಾ ದೋಸೆ ಹಿಟ್ಟಿನ ಹದಕ್ಕೆ ಮಾಡಿಕೊಳ್ಳಿ. ಹಿಟ್ಟನ್ನು ರುಚಿ ನೋಡಿ ನಿಮಗೆ ಬೇಕಾದ ಹದಕ್ಕೆ ಹೊಂದಿಸಿ, ಹತ್ತು ನಿಮಿಷ ಬಿಡಿ.

ದಪ್ಪ ತಳದ ಬಾಂಡಲೆಯಲ್ಲಿ ಎಣ್ಣೆಯನ್ನು ಕಾಯಲು ಇಡಿ. ಕಾದ ಎಣ್ಣೆಗೆ ಚಮಚದಿಂದ ಬೋಂಡದ ಹಿಟ್ಟನ್ನು ಹಾಕಿ. ಮಧ್ಯಮ ಉರಿಯಲ್ಲಿ ಕೆಂಪಗೆ ಕರಿಯಿರಿ.

ರವೆ ಬೋಂಡ ಸವಿಯಲು ಸಿದ್ಧ.

ನಿಮ್ಮ ರುಚಿಗೆ ತಕ್ಕಂತೆ ಪುದೀನ, ಸಬ್ಬುಸೀಗೆ ಸೊಪ್ಪು, ನುಗ್ಗೆ ಸೊಪ್ಪು, ಮೆಂತ್ಯದ ಸೊಪ್ಪು ಇವುಗಳನ್ನು ಬೆರೆಸಿಕೊಳ್ಳಬಹುದು.

ಇದು ಎಣ್ಣೆಯಲ್ಲಿ ಕರಿದ ಪದಾರ್ಥವಾಗಿದ್ದು, ಮಸಾಲೆ ಭರಿತವಾಗಿರುವುದರಿಂದ ಇದನ್ನು ತಿನ್ನುವಾಗ ನಿಮ್ಮ ಆರೋಗ್ಯವನ್ನು ಗಮನದಲ್ಲಿಟ್ಟುಕೊಳ್ಳುವುದು ಸೂಕ್ತ.

ಉಲ್ಲೇಖಗಳು 
https://www.realbharat.org/crispy-rava-bonda-129/

ತಿನಿಸು
ಬಸೆನ್ ಮುರ್ಮು

ಬಸೆನ್ ಮುರ್ಮು (೯ ಏಪ್ರಿಲ್ ೧೯೮೭ - ೮ ಜೂನ್ ೨೦೨೦)  ) ಸಂತಾಲಿ ಚಲನಚಿತ್ರ ಮತ್ತು ಆಲ್ಬಮ್ ಜಗತ್ತಿನ ಭಾರತೀಯ ಗಾಯಕ . ಬಸೆನ್ ಮುರ್ಮು ಜನಿಸಿದ್ದು ಒಡಿಶಾದ (ಭಾರತ) ಮಯೂರ್ಭಂಜ್ ಜಿಲ್ಲೆಯ ಬಿಜ್ತಾಲಾ ಬ್ಲಾಕ್‌ನ ಬರ್ಹಜಿಯಾನ್ ಗ್ರಾಮದಲ್ಲಿ. ಇವರ ತಂದೆಯ ಹೆಸರು ನರನ್ ಮುರ್ಮು ಮತ್ತು ತಾಯಿ ಮೈನಾ ಮುರ್ಮು. ಇವರ ಹೆಂಡತಿಯ ಹೆಸರು ಮಮತಾ ಮುರ್ಮು. ಭಾಗ್ಯಲಕ್ಷ್ಮಿ ಮುರ್ಮು ಇವರ ಏಕೈಕ ಪುತ್ರಿ.

ವೃತ್ತಿಜೀವನ
ಬಸೆನ್ ಮುರ್ಮು ಇವರು ತನ್ನ ಅಲ್ಪಾವಧಿಯ ಜೀವನದಲ್ಲಿ ಐನೂರಕ್ಕೂ ಹೆಚ್ಚು ಹಾಡುಗಳಿಗೆ ಧ್ವನಿ ನೀಡಿದ್ದಾರೆ. ಇವರ ಸೂಪರ್ಹಿಟ್ ಹಾಡುಗಳು - "ಕುಲ್ಮಿ ಡೇರ್ ಲೆಕಾ ಕುಡಿಮ್ ಹರಾಯೆನ್", "ಚೆಮೆಕ್ ಚೆಮೆಕ್", "ಜಿವಿ ರಾಣಿ ತಿಸೀಮ್ ಹಿಜುಗ್", "ಅಲಕ್ ಜಾಡಿ ನಾಡಿ ಲೆಕಾ" ಮುಂತಾದವು.

ನಿಧನ
ಬಸೆನ್ ಮುರ್ಮು ೮ ಜೂನ್ ೨೦೨೦ ರಂದು ನಿಧನರಾದರು. ಇವರು ಕೇವಲ ೩೩ ರ ಹರೆಯವರಾಗಿದ್ದು ಇವರಿಗೆ ಯಾವುದೇ ರೋಗದ ಲಕ್ಷಣಗಳು ಇರಲಿಲ್ಲ. ಜೂನ್ ೮ ರಂದು, ಇವರು ಇದ್ದಕ್ಕಿದ್ದಂತೆ ಕುಸಿದುಬಿದ್ದರು ಮತ್ತು ಇವರನ್ನು ಚಿಕಿತ್ಸೆಗಾಗಿ ರಾಯರಂಗಪುರ ಸರ್ಕಾರಿ ಆಸ್ಪತ್ರೆಗೆ ಕರೆದೊಯ್ಯಲಾಯಿತು, ಅಲ್ಲಿಯೇ ಇವರು ವಿಧಿವಶರಾಧರು.

ಬಾಹ್ಯ ಕೊಂಡಿಗಳು
 https://kalingatv.com/state/odisha-based-santhali-singer-basen-murmu-passes-away-at-33/

ಉಲ್ಲೇಖಗಳು

ಹಿನ್ನೆಲೆ ಗಾಯಕರು
ತಾಳೆಬೆಕ್ಕು

ತಾಳೆಬೆಕ್ಕು ಕಾರ್ನಿವೊರ ಗಣದ ವೈವೆರಿಡೇ ಕುಟುಂಬಕ್ಕೆ ಸೇರಿದ ಒಂದು ಬಗೆಯ ಕಾಡುಬೆಕ್ಕು (ಪಾಮ್ ಸಿವೆಟ್, ಟಾಡಿ ಕ್ಯಾಟ್). ಪ್ಯಾರಾಡಾಕ್ಸ್ಯೂರಸ್ ಹರ್ಮಾಫ್ರೊಡಿಟಸ್ ಇದರ ವೈಜ್ಞಾನಿಕ ಹೆಸರು. ಮರಬೆಕ್ಕು, ಮಂಟಬೆಕ್ಕು ಎಂಬ ಹೆಸರುಗಳೂ ಇದಕ್ಕೆ ಉಂಟು. ಭಾರತದಾದ್ಯಂತ ಇದು ಕಾಣದೊರೆಯುವುದು.

ದೇಹ ರಚನೆ
ತೂಕ ಸುಮಾರು 4 ಕಿ.ಗ್ರಾಂ. ಮನೆಯ ಬೆಕ್ಕಿಗಿಂತ ಕೊಂಚ ದೊಡ್ಡ ಗಾತ್ರದ ಪ್ರಾಣಿಯಿದು. ದೇಹದ ಉದ್ದ 60 ಸೆಂ.ಮೀ. ಅಷ್ಟೇ ಉದ್ದದ ಬಾಲ ಉಂಟು. ದೇಹದ ಮೇಲೆ ಬಿರುಸಾದ ಉದ್ದನೆಯ ಕೂದಲುಗಳಿವೆ.  ದೇಹದ ಬಣ್ಣ ಕಪ್ಪು ಇಲ್ಲವೇ ಕಪ್ಪುಮಿಶ್ರಿತ ಕಂದು.  ಉದರ ಭಾಗ ಮಾತ್ರ ಬಿಳಿ.  ಮಾಸಲು ಬಿಳಿ ಇಲ್ಲವೆ ಹಳದಿ, ವರ್ಷಕ್ಕೊಮ್ಮೆ ಮೈಮೇಲಿನ ತುಪ್ಪುಳು ಉದುರಿಹೋಗುವುದು. ಹೊಸ ತುಪ್ಪುಳ ಮೂಡುವಾಗ ಬೆನ್ನಿನ ಮೇಲೆ ಉದ್ದುದ್ದನೆಯ ಪಟ್ಟೆಗಳೂ ಪಾಶ್ರ್ವ, ಭುಜ ಮತ್ತು ತೊಡೆಗಳ ಮೇಲೆ ಮಚ್ಚೆಗಳೂ ಕಾಣುತ್ತವೆ.  ಕಣ್ಣಿನ ಕೆಳಗೆ, ಕೆನ್ನೆಯ ಮೇಲೆ ಬಿಳಿ ಮಚ್ಚೆ ಉಂಟು.

ವಾಸದ ಸ್ಥಳ
ತಾಳೆಬೆಕ್ಕು ವನ್ಯವಾಸಿ, ಇದರ ವಾಸವೆಲ್ಲ ಬಹುವಾಗಿ ಮರಗಳ ಮೇಲೆಯೆ, ತಾಳೆಮರ, ಮಾವಿನ ಮರ ಮುಂತಾದ ಮರಗಳ ರೆಂಬೆಗಳಲ್ಲೊ ಪ್ರಧಾನ ಕಾಂಡದ ಪೊಟರೆಗಳಲ್ಲೊ ಹಗಲೆಲ್ಲ ಅವಿತಿದ್ದು ರಾತ್ರಿ ಆಹಾರಾನ್ವೇಷಣೆಗೆಂದು ಹೊರ ಹೊರಡುತ್ತದೆ. ಕೆಲವು ಸಲ ಹಳ್ಳ, ಊರುಗಳಲ್ಲೂ ತಾಳೆಬೆಕ್ಕು ಸೇರಿಕೊಂಡುಬಿಡುವುದುಂಟು. ಆಗ ಮನೆಗಳ ಮಾಡುಗಳಲ್ಲಿ, ಚರಂಡಿ ಸಂದುಗಳಲ್ಲಿ ಅಡಗಿಕೊಂಡು ವಾಸಿಸುತ್ತದೆ.

ಆಹಾರ
ಇಲಿ, ಅಳಿಲು, ಸಣ್ಣ ಪುಟ್ಟ ಹಕ್ಕಿಗಳು ಇದರ ಮುಖ್ಯ ಆಹಾರವಾದರೂ ವಿವಿಧ ಬಗೆಯ ಹಣ್ಣು ಕಾಯಿಗಳನ್ನು ತಿನ್ನುವುದುಂಟು. ಕೆಲವು ಸಲ ಕೋಳಿಮರಿಗಳನ್ನು ಹಿಡಿದು ತಿನ್ನುತ್ತದೆ. ಕಾಫಿತೋಟ, ಅನಾನಸ್ ತೋಟಗಳಿಗೆ ನುಗ್ಗಿ ಹಾಳುಮಾಡುವುದೂ ಉಂಟು. ಈಚಲು ಮರದಿಂದ ಹೆಂಡ ಇಳಿಸಲೆಂದು ಕಟ್ಟುವ ಮಡಕೆಗಳನ್ನು ಕೊಳ್ಳೆ ಹೊಡೆದು ಹೆಂಡವನ್ನು ಕುಡಿಯುವ ವಿಚಿತ್ರ ಪರಿಪಾಟಿಯೂ ಇದಕ್ಕೆ ಇದೆಯೆಂದು ಹೇಳಲಾಗಿದೆ.

ತಾಳೆಬೆಕ್ಕು ಒಂದು ಸಲಕ್ಕೆ ಸಾಮಾನ್ಯವಾಗಿ 3-4ಮರಿಗಳನ್ನು ಈಯುತ್ತದೆ. ಮರಿಗಳನ್ನು ಈಯಲು ನಿರ್ದಿಷ್ಟ ಪ್ರಾಯವಿಲ್ಲ. ತಾಳೆಬೆಕ್ಕುಗಳನ್ನು ಸಾಕುವುದುಂಟು. ದಕ್ಷಿಣ ಭಾರತದಲ್ಲಿ ಪ್ಯಾರಡಾಕ್ಸ್ಯೂರಸ್ ಜೆರ್ಡೋನೈ ಎಂಬ ಹೆಸರಿನ ಇನ್ನೊಂದು ಬಗೆಯ ತಾಳೆಬೆಕ್ಕು ಕಾಣಸಿಗುತ್ತದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು
 Animal Diversity Web at the University of Michigan: Paradoxurus hermaphroditus

ಸಸ್ತನಿ ಪ್ರಾಣಿಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೋಪಿ ಲುವಾಕ್

ಕೋಪಿ ಲುವಾಕ್ ತಾಳೆಬೆಕ್ಕು (ಪ್ಯಾರಾಡಾಕ್ಸರಸ್ ಹರ್ಮಾಫ಼್ರೋಡಿಟಸ್) ತಿಂದು ಮಲವಿಸರ್ಜನೆ ಮಾಡಿರುವ, ಭಾಗಶಃ ಪಚನಗೊಂಡಿರುವ ಕಾಫಿ ಚೆರಿಗಳನ್ನು ಹೊಂದಿರುವ ಕಾಫಿ. ಹಾಗಾಗಿ ಇದನ್ನು ಸಿವೆಟ್ ಕಾಫ಼ಿ ಎಂದೂ ಕರೆಯಲಾಗುತ್ತದೆ. ಚೆರಿಗಳು ತಾಳೆಬೆಕ್ಕಿನ ಕರುಳುಗಳ ಮೂಲಕ ಸಾಗಿದಾಗ ಅವು ಕಿಣ್ವಿಸುತ್ತವೆ. ಇತರ ಮಲವಸ್ತುಗಳೊಂದಿಗೆ ಮಲವಿಸರ್ಜನೆಯಾದ ಬಳಿಕ ಇವನ್ನು ಸಂಗ್ರಹಿಸಲಾಗುತ್ತದೆ. ಈ ಉದ್ದೇಶಕ್ಕಾಗಿ ತಾಳೆಬೆಕ್ಕುಗಳನ್ನು ಕಾಡುಗಳಲ್ಲಿ ಹೆಚ್ಚೆಚ್ಚು ಹಿಡಿದು ವ್ಯಾಪಾರ ಮಾಡಲಾಗುತ್ತದೆ.

ಕೋಪಿ ಲುವಾಕ್‍ನ್ನು ಮುಖ್ಯವಾಗಿ ಇಂಡೊನೇಷ್ಯಾದ ದ್ವೀಪಗಳಾದ ಸುಮಾತ್ರಾ, ಜಾವಾ, ಬಾಲಿ, ಸುಲವೇಸಿ ಮತ್ತು ಪೂರ್ವ ಟೀಮೊರ್‌ನಲ್ಲಿ ಉತ್ಪಾದಿಸಲಾಗುತ್ತದೆ.

ಈ ಪ್ರಕ್ರಿಯೆಯು ಎರಡು ವಿಧಾನಗಳಿಂದ ಕಾಫಿಯನ್ನು ಸುಧಾರಿಸಬಹುದು ಎಂದು ಕಾಫಿ ಬೀಜಗಳು ಉತ್ಪಾದಕರು ವಾದಿಸುತ್ತಾರೆ, ಆಯ್ಕೆ – ತಾಳೆಬೆಕ್ಕುಗಳು ಕೇವಲ ನಿರ್ದಿಷ್ಟ ಚೆರಿಗಳನ್ನು ತಿನ್ನಲು ಆಯ್ದುಕೊಳ್ಳುತ್ತವೆ – ಮತ್ತು ಪಚನಕ್ರಿಯೆ – ಪ್ರಾಣಿಯ ಜಠರ ವ್ಯೂಹದಲ್ಲದಿನ ಜೈವಿಕ ಅಥವಾ ರಾಸಾಯನಿಕ ಕಾರ್ಯವಿಧಾನಗಳು ಕಾಫಿ ಚೆರಿಗಳ ರಚನಾಂಶಗಳನ್ನು ಮಾರ್ಪಡಿಸುತ್ತವೆ.

ಈ ಕಾಫಿಯನ್ನು ವಿಶ್ವದಲ್ಲಿನ ಅತ್ಯಂತ ದುಬಾರಿ ಕಾಫಿಗಳಲ್ಲಿ ಒಂದೆಂದು ಕರೆಯಲಾಗಿದೆ. ಇದರ ಚಿಲ್ಲರೆ ಬೆಲೆಗಳು ಪ್ರತಿ ಕೆ.ಜಿ.ಗೆ €550 ರಿಂದ US$700 ವರೆಗೆ ಮುಟ್ಟುತ್ತವೆ.

ಉಲ್ಲೇಖಗಳು 

ಪಾನೀಯಗಳು
ಬಾಜೀರಾಯ 1

ಬಾಜೀರಾಯ 1 (1720-40) ಮರಾಠರ ಸಾಮ್ರಾಜ್ಯದ ಮುಖ್ಯಮಂತ್ರಿ ಪೇಶ್ವೆಯಾಗಿದ್ದ. ತಂದೆ ಪೇಶ್ವೆ ಬಾಲಾಜಿ ವಿಶ್ವನಾಥರ ಕಾಲಾನಂತರ ಇವನನ್ನು ಪೇಶ್ವೆಯಾಗಿ ರಾಜ ಸಾಹು ನೇಮಕ ಮಾಡಿದ (1720). ಬಾಜೀರಾಯನ ಮೊದಲ ಹೆಸರು ವಿಸಾಜಿ. ಬಾಜೀರಾಯ ಇಪ್ಪತ್ತು ವರ್ಷದ ತರುಣನಾಗಿದ್ದಾಗಲೇ ಪೇಶ್ವೆಯಾಗಿ ಮರಾಠ ಸಾಮ್ರಾಜ್ಯದ ಏಳಿಗೆಗೆ ಧೈರ್ಯದಿಂದ ನಿಂತ. ಚಿಕ್ಕಂದಿನಿಂದಲೂ ತಂದೆಯ ಮೂಲಕ ಅಂದಿನ ಪರಿಸ್ಥಿತಿಯ, ರಾಜಕಾರಣದ ಅನುಭವ ಬಾಜೀರಾಯನಿಗೆ ಆಗಿತ್ತು. ರಾಜಕಾರಣದಲ್ಲಿ ಆಡಬೇಕಾದ ಆಟಗಳ, ಹಿಡಿತಗಳ, ಅರಿವು ಬಾಜೀರಾಯನ ಅನುಭವಕ್ಕೆ ಬಂದಿದ್ದುವು. ಬಾಲ್ಯದಿಂದಲೇ ಆತ ಯುದ್ಧಾಸಕ್ತ. ಅನೇಕ ದಾಳಿಗಳಲ್ಲಿ ಸಕ್ರಿಯ ಪಾತ್ರ ವಹಿಸಿದ್ದ.

ಜೀವನ
ಛತ್ರಪತಿ ಸಾಹು ಮಹಾರಾಜ ಎಲ್ಲ ಅಧಿಕಾರವನ್ನು ಬಾಜೀರಾಯನಿಗೆ ಕೊಟ್ಟು ತಾನು ಹೆಸರಿಗೆ ದೊರೆಯಾಗಿದ್ದ. ಬಾಜೀರಾಯನಿಗೆ ದಿಲ್ಲಿಯ ಮುಗಲರ ದಕ್ಷಿಣದ ಸುಬೇದಾರ ನಿಜಾಮರ ಉಪದ್ರವ ಆರಂಭವಾಯಿತು. ಮೊದಲು ಬಾಜೀರಾಯ ತನ್ನ ಸಹೋದ್ಯೋಗಿಗಳಾದ ಶಿಂಧೆ, ಹೋಳ್ಕರ್, ಪವಾರ ಮೊದಲಾದವರ ಸಹಕಾರದೊಂದಿಗೆ ಖಾನ್‍ದೇಶ, ಬಾಗಲಾಣ್ ಮತ್ತು ಮಾಳವ ಪ್ರಾಂತ್ರಗಳಲ್ಲಿ ತನ್ನ ಸತ್ತೆಯನ್ನು ಸ್ಥಾಪಿಸಿದ (1723). ಗುಜರಾತನ್ನು 1724ರಲ್ಲಿ ಗೆದ್ದುಕೊಂಡ. ಆ ಸಂದರ್ಭದಲ್ಲಿ ದಿಲ್ಲಿಯ ಮುಗಲಸಾಮ್ರಾಜ್ಯ ಅಸ್ತಮಿಸಲು ಬಂದಿದೆಯೆಂದು ಕಂಡುಕೊಂಡ. ಮುರಿದು ಬೀಳುತ್ತಿರುವ ಗಿಡದ ಕಾಂಡವನ್ನೇ ಕಡಿದುಹಾಕೋಣ, ಆಗ ಉಳಿದ ಶಾಖೆಗಳು ತನ್ನಷ್ಟಕ್ಕೆ ತಾನೆ ಉರುಳಿ ಬೀಳುತ್ತವೆ ಎಂದು ಹೇಳಿ ಕೃಷ್ಣಾ ತೀರದಿಂದ ಸಿಂಧೂ ನದಿಯ ದಡದವರೆಗೆ ಮರಾಠರ ಬಾವುಟ ನೆಡಲು ಹವಣಿಸಿದ. ಹಿಂದೂ ಸಾಮ್ರಾಜ್ಯ ಸ್ಥಾಪನೆಯ ಆದರ್ಶವನ್ನು ಮುಂದಿಟ್ಟು ಉತ್ತರದಲ್ಲಿ ಇದ್ದ ಹಿಂದೂ ಸಂಸ್ಥಾನಿಕರ ಮನಸ್ಸನ್ನು ಗೆದ್ದ. ಆದರೆ ಮಹಾರಾಷ್ಟ್ರದ ಒಳಗಡೆಯೆ ಇದ್ದ ಶತ್ರುಗಳು ಪ್ರಬಲರಾಗಿ ಸೇನಾಪತಿ ತ್ರಿಂಬಕರಾವ್ ಧಾಬಡೆ ಹಾಗೂ ಕೊಲ್ಲಾಪುರದ ರಾಜ ಇವರ ನೇತೃತ್ವದಲ್ಲಿ ಬಾಜೀರಾಯನನ್ನು ಧಬೋಯಿ ಬಳಿಯ ಬಿಲ್ಹಾಪುರದ ಮೈದಾನದಲ್ಲಿ ಎದುರಿಸಿದರು. ಈ ಯುದ್ಧದಲ್ಲಿ ತ್ರಿಂಬಕರಾವ್ ಧಾಬಡೆ ಸೋತು ಸತ್ತ, ಇದರಿಂದ ಬಾಜೀರಾಯನಿಗೆ ಅಂತರಂಗದ ವೈರಿಗಳ ಕಾಟ ತಪ್ಪಿತು. ನಿಜಾಮನ ಮೇಲೆ ದಂಡೆತ್ತಿ ಹೋಗಿ 1728ರಲ್ಲಿ ಪಾಲಖೇಡ ಎಂಬಲ್ಲಿ ಅವನನ್ನು ಸೋಲಿಸಿದ. ಆಗ ನಿಜಾಮ ಸಂಧಿ ಮಾಡಿಕೊಂಡ. ಕ್ರಿ.ಶ. 1729ರಲ್ಲಿ ಬುಂದೇಲಖಂಡ ರಾಜಾ ಛತ್ರಸಾಲನ ಆಹ್ವಾನದ ಮೇರೆಗೆ ದಂಡೆತ್ತಿಹೋಗಿ ಮಹಮ್ಮದ ವಂಗಶಾನನ್ನು ಸೋಲಿಸಿ ಛತ್ರಸಾಲನನ್ನು ರಕ್ಷಿಸಿದ. ಅನಂತರ ಬಾಜೀರಾಯ ಕೊಂಕಣ ಪ್ರಾಂತ್ಯವನ್ನು ಗೆದ್ದ. ಕ್ರಿ.ಶ. 1735ರ ಅನಂತರ ಮಾಳವ ಪ್ರಾಂತ್ಯದಿಂದ ಚೌಥವು ಬರದಿರಲು ಆ ಪ್ರಾಂತ್ಯದ ಮೇಲೆ ದಂಡೆತ್ತಿ ಹೋದ. ಈ ಯುದ್ಧ ಚಟುವಟಿಕೆ ಸುಮಾರು ಎರಡು ವರ್ಷ ನಡೆಯಿತು. ಮುಸಲ್ಮಾನ ಸರದಾರರೂ ನಿಜಾಮ ಮೊದಲಾದವರೂ ಮರಾಠರ ಅಭ್ಯುದಯವನ್ನು ಸಹಿಸದಾದರು. ಮುಗಲ ದೊರೆ ನಿಜಾಮನನ್ನು ಆಹ್ವಾನಿಸಿದ. ಬಾಜೀರಾಯನ ಬೆಳವಣಿಗೆಯನ್ನು ತಡೆಯಲು ಬಯಸಿದ ನಿಜಾಮನಿಗೆ ಇದೇ ಬೇಕಾಗಿತ್ತು. ಮತ್ತೆ ಭೂಪಾಲದ ಬಳಿಯಲ್ಲಿ ಸೋತ ನಿಜಾಮ ಮತ್ತೊಮ್ಮೆ ಒಪ್ಪಂದ ಮಾಡಿಕೊಂಡ. ಇದರಿಂದ ನಿಜಾಮನಿಗೆ ಕೆಲವು ಪ್ರದೇಶ ಬಿಟ್ಟು ಹೋಯಿತು. ಮರಾಠ ಸೈನ್ಯದ ವೆಚ್ಚಕ್ಕಾಗಿ 50 ಲಕ್ಷ ರೂಪಾಯಿಗಳನ್ನು ಮುಗಲ ಚಕ್ರವರ್ತಿ ಭರಿಸಲು ಒಪ್ಪಿಕೊಂಡ. ಇದರಿಂದ ಮರಾಠ ಶಕ್ತಿ ಇಮ್ಮಡಿಸಿ ಭಾರತದ ಬಹುಭಾಗ ಅವರ ಆಡಳಿತಕ್ಕೆ ಬಂದಿತು. ಕ್ರಿ.ಶ. 1739ರಲ್ಲಿ ಪೋರ್ಚುಗೀಸರಿಗೆ ಸೇರಿದ್ದ ಸಾಲ್‍ಸೆಟ್ ಮತ್ತು ಬೇಸಿನ್‍ಗಳನ್ನು ಗೆದ್ದುಕೊಂಡ. ಈ ಸಮಯಕ್ಕೆ ದಿಲ್ಲಿಯ ಮೇಲೆ ಪರ್ಷಿಯಾದಿಂದ ನಾದಿರ್ ಶಾಹ ದಂಡೆತ್ತಿ ಬಂದ. ಈ ಸುದ್ದಿ ಕೇಳಿದ ಬಾಜೀರಾಯ ಅಕ್ಕಪಕ್ಕದ ಮುಸ್ಲಿಮ್ ದೊರೆಗಳ ಜೊತೆಗಿನ ದ್ವೇಷವನ್ನು ಬದಿಗೊತ್ತಿ ಎಲ್ಲರೊಂದಿಗೆ ಬೆರೆತು ಪರ್ಷಿಯನ್ ವೈರಿಯನ್ನು ಎದುರಿಸಲು ಸನ್ನದ್ಧನಾದ. ಆದರೆ ತನ್ನ 42ನೆಯ ವಯಸ್ಸಿನಲ್ಲಿ (1740) ಮರಣ ಹೊಂದಿದ.

ಹೆಚ್ಚಿನ ಓದಿಗೆ 
 Palsolkar, Col. R. D. Bajirao I: An Outstanding Indian Cavalry General, India: Reliance Publishers, 248pp, 1995, .
 Paul, E. Jaiwant. Baji Rao – The Warrior Peshwa, India: Roli Books Pvt Ltd, 184pp, .
 Kulkarni, Uday S. The Era of Baji rao, Mula-Mutha Publishers, 432pp.
 Godse, D. G. Mastani, Popular Prakashan, 1989

ಹೊರಗಿನ ಕೊಂಡಿಗಳು 
 Shaniwar Wada – the Peshwa palace at Pune 

ಪೇಶ್ವೆ ವಂಶ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸುಶಾಂತ್ ಸಿಂಗ್ ರಾಜ್‍ಪೂತ್

ಸುಶಾಂತ್ ಸಿಂಗ್ ರಾಜ್‍ಪೂತ್ (೨೧ ಜನವರಿ ೧೯೮೬ – ೧೪ ಜೂನ್ ೨೦೨೦) ಒಬ್ಬ ಭಾರತೀಯ ಚಲನಚಿತ್ರ ಮತ್ತು ದೂರದರ್ಶನ ನಟ, ನರ್ತಕ ಒಬ್ಬ ಉದ್ಯಮಿ ಮತ್ತು ಲೋಕೋಪಕಾರಿ.  ರಜಪೂತ್ ತಮ್ಮ ವೃತ್ತಿಜೀವನವನ್ನು ದೂರದರ್ಶನ ಧಾರಾವಾಹಿಗಳೊಂದಿಗೆ ಪ್ರಾರಂಭಿಸಿದರು. ಇವರ ಮೊದಲ ಪ್ರದರ್ಶನವೆಂದರೆ ಸ್ಟಾರ್ ಪ್ಲಸ್‌ನ ಧಾರವಾಹಿ ಕಿಸ್ ದೇಶ್ ಮೇ ಹೈ ಮೆರಾ ದಿಲ್ (೨೦೦೮). ನಂತರ ಇವರು ಝೀ ಟಿವಿಯ ಪವಿತ್ರ್ ರಿಷ್ತಾ (೨೦೦೯-೧೧) ಧಾರವಾಹಿಯಲ್ಲಿ ಮುಖ್ಯ ಪಾತ್ರದಲ್ಲಿ ನಟಿಸಿದರು.

ಜನನ ಮತ್ತು ಆರಂಭಿಕ ಜೀವನ
ಸುಶಾಂತ್ ಪಟ್ನಾದಲ್ಲಿ ೨೧ ಜನವರಿ ೧೯೮೬ ರಂದು ಜನಿಸಿದರು.  ಇವರ ಪೂರ್ವಜರ ಮನೆ ಬಿಹಾರದ ಪೂರ್ಣಿಯಾ ಜಿಲ್ಲೆಯಲ್ಲಿದೆ. ಇವರ ಸಹೋದರಿಯರಲ್ಲಿ ಒಬ್ಬರಾದ ಮಿತು ಸಿಂಗ್ ರಾಜ್ಯಮಟ್ಟದ ಕ್ರಿಕೆಟ್ ಆಟಗಾರ್ತಿ. ೨೦೦೨ ರಲ್ಲಿ ಇವರ ತಾಯಿಯ ಮರಣ ರಜಪೂತರನ್ನು ಧ್ವಂಸಗೊಳಿಸಿತು ಮತ್ತು ಅದೇ ವರ್ಷದಲ್ಲಿ ಕುಟುಂಬವು ಪಾಟ್ನಾದಿಂದ ದೆಹಲಿಗೆ ಸ್ಥಳಾಂತರಗೊಂಡಿತು. 
ಸುಶಾಂತ್ ಪಟ್ನಾದ ಸೇಂಟ್ ಕರೆನ್ಸ್ ಪ್ರೌಢ ಶಾಲೆ ಮತ್ತು ನವದೆಹಲಿಯ ಕುಲಾಚಿ ಹನ್ಸ್ರಾಜ್ ಮಾದರಿ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ರಜಪೂತ್ ರ ಪ್ರಕಾರ, ಇವರು ೨೦೦೩ ರಲ್ಲಿ ನಡೆದ ಡಿಸಿಇ ಪ್ರವೇಶ ಪರೀಕ್ಷೆಯಲ್ಲಿ ಏಳನೇ ಸ್ಥಾನದಲ್ಲಿದ್ದರು, ಮತ್ತು ದೆಹಲಿಯ ಕಾಲೇಜ್ ಆಫ್ ಎಂಜಿನಿಯರಿಂಗ್‌ನಲ್ಲಿ ಬ್ಯಾಚುಲರ್ ಆಫ್ ಎಂಜಿನಿಯರಿಂಗ್ (ಮೆಕ್ಯಾನಿಕಲ್ ಎಂಜಿನಿಯರಿಂಗ್) ತರಗತಿಗೆ ಪ್ರವೇಶ ಪಡೆದರು. ಇವರು ಭೌತಶಾಸ್ತ್ರದಲ್ಲಿ ರಾಷ್ಟ್ರೀಯ ಒಲಿಂಪಿಯಾಡ್ ವಿಜೇತರಾಗಿದ್ದರು. ಒಟ್ಟಾರೆಯಾಗಿ, ಅವರು ಇಂಡಿಯನ್ ಸ್ಕೂಲ್ ಆಫ್ ಮೈನ್ಸ್ ಸೇರಿದಂತೆ ೧೧ ಎಂಜಿನಿಯರಿಂಗ್ ಪ್ರವೇಶ ಪರೀಕ್ಷೆಗಳನ್ನು ತೆರವುಗೊಳಿಸಿದರು.  ಇವರು ರಂಗಭೂಮಿ ಮತ್ತು ನೃತ್ಯದಲ್ಲಿ ಭಾಗವಹಿಸಲು ಪ್ರಾರಂಭಿಸಿದ ನಂತರ, ಅವರು ವಿರಳವಾಗಿ ಅಧ್ಯಯನಕ್ಕೆ ಸಮಯವನ್ನು ಹೊಂದಿದ್ದರು, ಇದರ ಪರಿಣಾಮವಾಗಿ ಹಲವಾರು ಬ್ಯಾಕ್‌ಲಾಗ್‌ಗಳು ಇದ್ದವು. ಅಂತಿಮವಾಗಿ ಇವರು ಡಿಸಿಇ ತೊರೆಯುವ ಪರಿಸ್ಥಿತಿ ಬಂದಿತು. ಇವರು ನಾಲ್ಕು ವರ್ಷಗಳ ಕೋರ್ಸ್ ಅನ್ನು ಕೇವಲ ಮೂರು ವರ್ಷಗಳಲ್ಲಿ ಪೂರ್ಣಗೊಳಿಸಿದರು.

ವೈಯಕ್ತಿಕ ಜೀವನ
ಸುಶಾಂತ್ ತಮ್ಮ ಸಹನಟಿ ಅಂಕಿತಾ ಲೋಖಂಡೆ ಅವರೊಂದಿಗೆ ಆರು ವರ್ಷಗಳ ಕಾಲ ಸಂಬಂಧ ಹೊಂದಿದ್ದರು. ಅದು ೨೦೧೬ ರಲ್ಲಿ ಕೊನೆಗೊಂಡಿತು.

ಫಿಲ್ಮೋಗ್ರಾಫಿ

ಚಲನಚಿತ್ರಗಳು

ದೂರದರ್ಶನ

ಮ್ಯೂಸಿಕ್ ವೀಡಿಯೋಗಳು

ಗ್ಯಾಲರಿ

ನಿಧನ
೧೪ ಜೂನ್ ೨೦೨೦ ರಂದು ಸುಶಾಂತ್ ಇವರು ಮುಂಬೈನ ಬಾಂದ್ರಾದಲ್ಲಿನ ತಮ್ಮ ಮನೆಯಲ್ಲಿ ನೇಣು ಬಿಗಿದುಕೊಂಡು ಆತ್ಮಹತ್ಯೆ ಮಾಡಿಕೊಂಡಿದ್ದಾರೆ. ಇವರು ಹಲವಾರು ತಿಂಗಳುಗಳಿಂದ ಖಿನ್ನತೆಯಿಂದ ಬಳಲುತ್ತಿದ್ದರು ಎಂದು ವರದಿಯಾಗಿದೆ. ಇವರ ಮಾಜಿ ವ್ಯವಸ್ಥಾಪಕಿ ದಿಶಾ ಸಾಲಿಯನ್ ಮುಂಬೈನ ತನ್ನ ಅಪಾರ್ಟ್ಮೆಂಟ್ ನ ೧೪ ನೇ ಮಹಡಿಯಿಂದ ಹಾರಿ ಆತ್ಮಹತ್ಯೆ ಮಾಡಿಕೊಂಡ ಕೇವಲ ಒಂದು ವಾರದ ನಂತರ ಸುಶಾಂತ್ ಅವರ ಸಾವು ಸಂಭವಿಸಿದೆ.

ಉಲ್ಲೇಖಗಳು

ಭಾರತೀಯ ನಟರು
ಕಿರುತೆರೆ ನಟನಟಿಯರು
ಪಾಂತಾ ಭಾತ್

ಪೋಯಿತಾ ಭಾತ್ ಅಥವಾ ಪಾಂತಾ ಭಾತ್ ಅನ್ನದ ಒಂದು ಖಾದ್ಯವಾಗಿದೆ. ಅನ್ನವನ್ನು, ಸಾಮಾನ್ಯವಾಗಿ ಉಳಿದಿರುವ ಅನ್ನವನ್ನು ನೀರಿನಲ್ಲಿ ರಾತ್ರಿ ಇಡೀ ನೆನೆಸಿ ಇದನ್ನು ತಯಾರಿಸಲಾಗುತ್ತದೆ. ಸಾಂಪ್ರದಾಯಿಕವಾಗಿ ಇದನ್ನು ಬೆಳಿಗ್ಗೆ ಹೊತ್ತು ಉಪ್ಪು, ಈರುಳ್ಳಿ ಮತ್ತು ಮೆಣಸಿನಕಾಯಿಯೊಂದಿಗೆ ಬಡಿಸಲಾಗುತ್ತದೆ. ಇದನ್ನು ಬಾಂಗ್ಲಾದೇಶ ಮತ್ತು ಪೂರ್ವ ಭಾರತದ ರಾಜ್ಯಗಳಾದ ಬಿಹಾರ್, ಒಡಿಶಾ, ಪಶ್ಚಿಮ ಬಂಗಾಳ, ಅಸ್ಸಾಂ, ತ್ರಿಪುರಾಗಳಲ್ಲಿ ಸೇವಿಸಲಾಗುತ್ತದೆ. ಇದು ಪಹೇಲಾ ಬೈಸಾಖ್ ಅಥವಾ ಬಂಗಾಳಿ ಹೊಸ ವರ್ಷದ ದಿನದಂದು ಜನಪ್ರಿಯ ಖಾದ್ಯವಾಗಿದೆ. ಇದನ್ನು ೧೭ನೇ ಶತಮಾನದ ದಸ್ತಾವೇಜುಗಳಲ್ಲಿ ವರ್ಣಿಸಲಾಗಿದೆ. ಪಾಂತಾ ಭಾತ್ ತಾಜಾ ಅನ್ನಕ್ಕಿಂತ ಹೆಚ್ಚು  ಸೂಕ್ಷ್ಮ ಪೋಷಕಾಂಶಗಳನ್ನು ಹೊಂದಿರುತ್ತದೆ. ಸಾಂಪ್ರದಾಯಿಕವಾಗಿ ಇದು ಜ್ವರದ ಪರಿಸ್ಥಿತಿಗಳಲ್ಲಿ ಪ್ರಯೋಜನಕಾರಿಯಾಗಿರುತ್ತದೆ ಎಂದು ಪರಿಗಣಿಸಲಾಗುತ್ತದೆ.

ಪಾಂತಾ ಭಾತ್‍ನ್ನು ಹಲವುವೇಳೆ ಕರಿದ ಮೀನು ಅಥವಾ ತರಕಾರಿ ಕರಿ ಅಥವಾ ಅವಲಕ್ಕಿ, ಒಣ ಕಬ್ಬು ಅಥವಾ ತಾಳೆ ಕಾಕಂಬಿ (ಬೆಲ್ಲ) ಮತ್ತು ಮೊಸರಿನೊಂದಿಗೆ ಬಡಿಸಲಾಗುತ್ತದೆ. ತಿನ್ನುವ ಮೊದಲು ನೀರನ್ನು ತೆಗೆದು ಬಿಡಲಾಗುತ್ತದೆ. ಕೆಲವೊಮ್ಮೆ ಖಾದ್ಯ ತೈಲಗಳನ್ನು ಸೇರಿಸಬಹುದು.

ಉಲ್ಲೇಖಗಳು 

ಖಾದ್ಯ, ತಿನಿಸು
ಸೋನ್ ಪಾಪಡಿ

ಸೋನ್ ಪಾಪಡಿ (ಪತೀಸಾ) ಒಂದು ಜನಪ್ರಿಯ ಭಾರತೀಯ ಸಿಹಿ ತಿನಿಸಾಗಿದೆ. ಇದು ಸಾಮಾನ್ಯವಾಗಿ ಘನ ಆಕಾರದ್ದಾಗಿರುತ್ತದೆ ಅಥವಾ ಇದನ್ನು ತೆಳುವಾದ ಹಲ್ಲೆಗಳಾಗಿ ಬಡಿಸಲಾಗುತ್ತದೆ. ಇದು ಗರಿಗರಿ ಮತ್ತು ಹಲ್ಲೆಹಲ್ಲೆಯಾದ ರಚನೆಯನ್ನು ಹೊಂದಿರುತ್ತದೆ. ಸಾಂಪ್ರದಾಯಿಕವಾಗಿ ಇದನ್ನು ಬಿಡಿಯಾಗಿ, ಸುತ್ತಿದ ಕಾಗಗದ ಶಂಕುವಿನಲ್ಲಿ ಮಾರಾಟ ಮಾಡಲಾಗುತ್ತಿತ್ತು. ಆದರೆ ಆಧುನಿಕ ಕೈಗಾರಿಕಾ ಉತ್ಪಾದನೆಯಿಂದ ಇದು ಈಗ ಬಿಗಿಯಾಗಿ ರೂಪಗೊಂಡ ಘನಗಳಲ್ಲಿ ಮಾರಾಟವಾಗುತ್ತಿದೆ. ಈ ತಿನಿಸಿನ ಜನಪ್ರಿಯತೆಯಿಂದ, ಮಾವು, ಸ್ಟ್ರಾಬೆರಿ, ಅನಾನಸ್ ಮತ್ತು ಚಾಕಲಿಟ್‍ನಂತಹ ಹೊಸ ರುಚಿಗಳನ್ನು ಪರಿಚಯಿಸಲಾಗಿದೆ.

ಇದರ ಮುಖ್ಯ ಘಟಕಾಂಶಗಳೆಂದರೆ ಸಕ್ಕರೆ, ಕಡಲೆ ಹಿಟ್ಟು (ಬೇಸನ್), ಮೈದಾ ಹಿಟ್ಟು, ತುಪ್ಪ, ಹಾಲು ಮತ್ತು ಏಲಕ್ಕಿ.

ಉಲ್ಲೇಖಗಳು 

ಸಿಹಿ ತಿನಿಸುಗಳು
ತೀಸ್ತಾ ನದಿ

ತೀಸ್ತಾ ನದಿಯು ಪೂರ್ವ ಹಿಮಾಲಯದಲ್ಲಿ ಹುಟ್ಟುವ ೩೧೫ ಕಿ.ಮಿ. ಉದ್ದದ ನದಿಯಾಗಿದೆ. ಇದು ಭಾರತೀಯ ರಾಜ್ಯಗಳಾದ ಸಿಕ್ಕಿಂ ಮತ್ತು ಪಶ್ಚಿಮ ಬಂಗಾಳದ ಮೂಲಕ ಹರಿದು ಬಂಗಾಳ ಕೊಲ್ಲಿಯನ್ನು ಪ್ರವೇಶಿಸುತ್ತದೆ. ಇದು ಸಿಕ್ಕಿಂ ಮತ್ತು ಪಶ್ಚಿಮ ಬಂಗಾಳ ರಾಜ್ಯಗಳ ನಡುವಿನ ಗಡಿರೇಖೆಯನ್ನು ರೂಪಿಸುತ್ತದೆ.

ಅದರ ಮಾರ್ಗದಲ್ಲಿ, ತೀಸ್ತಾ ನದಿಯು ಸಿಕ್ಕಿಮ್‍ನಲ್ಲಿ ಕಮರಿಗಳು ಮತ್ತು ಕೊರಕಲುಗಳನ್ನು ಕೊರೆದಿದೆ. ಕಾಲಿಂಪಾಂಗ್ ಗಿರಿಧಾಮವು ನದಿಯ ಪಕ್ಕದಲ್ಲಿ ಸ್ಥಿತವಾಗಿದೆ. ಈ ಮಾರ್ಗದುದ್ದಕ್ಕೆ ವೈವಿಧ್ಯಮಯ ಸಸ್ಯಗಳನ್ನು ಕಾಣಬಹುದು. ಕಡಿಮೆ ಎತ್ತರದ ಸ್ಥಳಗಳಲ್ಲಿ, ಉಷ್ಣವಲಯದ ಪರ್ಣಪಾತಿ ಮರಗಳು ಮತ್ತು ಪೊದರುಗಳು ಸುತ್ತಲಿನ ಗುಡ್ಡಗಳನ್ನು ಆವರಿಸುತ್ತವೆ; ಹೆಚ್ಚು ಎತ್ತರದ ಸ್ಥಳಗಳಲ್ಲಿ ಉನ್ನತ ಪರ್ವತ ಪ್ರದೇಶದ ಸಸ್ಯಗಳು ಕಂಡುಬರುತ್ತವೆ. ನದಿಯ ನೀರಿನಲ್ಲಿ ಮತ್ತು ಸುತ್ತಲು ಇರುವ ದೊಡ್ಡ ಬಂಡೆಗಳ ಕಾರಣ ಇದು ರಾಫ್ಟಿಂಗ್ ಉತ್ಸಾಹಿಗಳಿಗೆ ಅತಿ ಯೋಗ್ಯವಾಗಿದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 
 

ಭಾರತದ ನದಿಗಳು
ಅಂಬಾ ಘಾಟ್

ಅಂಬಾ ಘಾಟ್ ಭಾರತದ ಮಹಾರಾಷ್ಟ್ರದಲ್ಲಿನ ರತ್ನಾಗಿರಿ-ಕೊಲ್ಲಾಪುರ ರಸ್ತೆಯ (ರಾ.ಹೆ. ೨೦೪) ಮೇಲಿನ ಒಂದು ಪರ್ವತ ಕಣಿವೆಯಾಗಿದೆ. ಇದು ಸಮುದ್ರ ಮಟ್ಟಕ್ಕಿಂತ ೨೦೦೦ ಅಡಿ ಎತ್ತರದಲ್ಲಿ ಸ್ಥಿತವಾಗಿದೆ. ಈ ಘಾಟ್ ಸಹ್ಯಾದ್ರಿ ಪರ್ವತ ಶ್ರೇಣಿಗಳಲ್ಲಿ (ಪಶ್ಚಿಮ ಘಟ್ಟಗಳು) ಸ್ಥಿತವಾಗಿದೆ ಮತ್ತು ಚಿತ್ರೋಪಮ ಪರ್ವತಗಳ ನೋಟಗಳು ಮತ್ತು ಹಿತಕರ ಹವಾಮಾನವನ್ನು ಹೊಂದಿದೆ. ಇದು ಕೊಲ್ಹಾಪುರ್ ಜಿಲ್ಲೆಯ ಶಾಹೂವಾಡಿ ಹತ್ತಿರ ಸ್ಥಿತವಾಗಿದೆ. ಹತ್ತಿರದಲ್ಲಿ ಪವನ್‍ಖಿಂಡ್ ಮತ್ತು (ರೇಹನ್ ಬಾಬಾ ದರ್ಗಾ ಸೇರಿದಂತೆ) ವಿಶಾಲ್‍ಗಢ್ ಕೋಟೆಯಂತಹ ಆಸಕ್ತಿದಾಯಕ ಸ್ಥಳಗಳಿವೆ. ಇದು ಕೊಲ್ಲಾಪುರದ ಪ್ರವಾಸಿಗಳಿಗೆ ಅನುಕೂಲಕರ ವಾರಾಂತ್ಯದ ಸ್ಥಳವಾಗಿದೆ.

ಈ ಪ್ರದೇಶವು ಪ್ಯಾರಾಗ್ಲೈಡಿಂಗ್ ಕ್ರೀಡೆಗೆ ಒಂದು ಸ್ಥಳ ಕೂಡ ಆಗಿದೆ.

ಉಲ್ಲೇಖಗಳು 

 Pawankhind
 Ambeshwar Temple

ಪರ್ವತ ಕಣಿವೆಗಳು
ಹುಂಹ

ಹುಂಹ (ಆಂಗ್ಲಾ:‌Tigon) ಒಂದು ಗಂಡು ಹುಲಿ ಮತ್ತು ಸಿಂಹಿಣಿಯ ಮಿಶ್ರಸಂತತಿಯಾಗಿದೆ. ಇದು ಒಂದೇ   ಜಾತಿಯ ಆದರೆ ಬೇರೆ ಬೇರೆ ಪ್ರಭೇದಗಳ ಸಂತತಿಯಾಗಿದೆ . ಹೆಣ್ಣು ಹುಲಿ ಮತ್ತು ಗಂಡು ಸಿಂಹಕ್ಕೆ ಜನಿಸುವ ಮರಿಗೆ ಸಿಂಹುಲಿ (Liger) ಎಂದು ಕರೆಯಲಾಗುತ್ತದೆ, ಇದನ್ನು ಪೋರ್ಟ್ ಮಾಂಟೋ ಎಂದೂ ಸಹ ಕರೆಯುತ್ತಾರೆ.

	ಹುಂಹನ ಜೀನೋಮ್ ಎರಡೂ ಪೋಷಕರ ಅನುವಂಶಿಕ ಗುಣಗಳನ್ನು ಒಳಗೊಂಡಿರುತ್ತದೆ. ಹೀಗಾಗಿ, ಅದು ಎರಡೂ ಪೋಷಕರಿಂದ ಗೋಚರಿಸುವ ಗುಣಲಕ್ಷಣಗಳನ್ನು ಪ್ರದರ್ಶಿಸಬಹುದು. ಅವು ತಾಯಿಯ ಕಲೆಗಳನ್ನು ಹೊಂದಿರುತ್ತವೆ (ಸಿಂಹಗಳು ಕಲೆಗಳಿಗಾಗಿ ವಂಶವಾಹಿಗಳನ್ನು ಒಯ್ಯುತ್ತವೆ - ಸಿಂಹದ ಮರಿಗಳಿಗೆ  ಕಲೆಗಳಿರುತ್ತವೆ ಮತ್ತು ಕೆಲವು ವಯಸ್ಕ ಮರಿಗಳು ಮಸುಕಾದ ಗುರುತುಗಳನ್ನು ಉಳಿಸಿಕೊಂಡಿರುತ್ತವೆ) ಮತ್ತು ತಂದೆಯ ಪಟ್ಟೆಗಳನ್ನು ಹೊಂದಿರುತ್ತವೆ.  ಗಂಡು ಟೈಗಾನ್ ಹೊಂದಿರಬಹುದಾದ ಯಾವುದೇ ಕೇಸರವು ಸಿಂಹದ ಕೇಸರಕ್ಕಿಂತ ಗಿಡ್ಡದಾಗಿ ಗೋಚರಿಸುತ್ತದೆ. ಟೈಗನ್‌ಗಳು ಸಿಂಹ ಅಥವಾ ಹುಲಿಗಳಿಗಿಂತ ಚಿಕ್ಕದಾಗಿರುತ್ತವೆ ಎಂಬುದೊಂದು ತಪ್ಪು ಕಲ್ಪನೆಯಾಗಿದೆ. ಅವು ತಮ್ಮ ಪೋಷಕರ ಪ್ರಭೇದಗಳ ಗಾತ್ರಕ್ಕಿಂತ ದೊಡ್ಡದಾಗಿರುವುದಿಲ್ಲ, ಏಕೆಂದರೆ ಅವು ಎರಡೂ ಪೋಷಕರಿಂದ ಬೆಳವಣಿಗೆ-ಪ್ರತಿಬಂಧಕ ವಂಶವಾಹಿಗಳನ್ನು ಆನುವಂಶಿಕವಾಗಿ ಪಡೆಯುತ್ತವೆ, ಆದರೆ ಅವು ಯಾವುದೇ ರೀತಿಯ ಕುಬ್ಜತೆ ಅಥವಾ ಅತ್ಯಂತ ಸಣ್ಣದಾಗಿ ಕಾಣುವುದಿಲ್ಲ. ಅವು ಸಾಮಾನ್ಯವಾಗಿ 180 ಕಿಲೋಗ್ರಾಂಗಳಷ್ಟು ತೂಕ ಹೊಂದಿರುತ್ತವೆ.

ಫಲವತ್ತತೆ
ಸಿಂಹುಲಿ ಮತ್ತು ಹುಂಹಗಳು ಸಂತಾನೋತ್ಪತ್ತಿ ಮಾಡಲಾರವೆಂದು ಗುಗ್ಗಿಸ್‌ಬರ್ಗ್ ಬರೆದದ್ದನ್ನು ಬಹಳ ಕಾಲದ ವರೆಗೆ ನಂಬಲಾಗಿತ್ತು;  ಆದಾಗ್ಯೂ, 1943 ರಲ್ಲಿ, ಸಿಂಹ ಮತ್ತು "ದ್ವೀಪ" ಹುಲಿಯ ನಡುವಿನ 15 ವರ್ಷದ ಮಿಶ್ರತಳಿಯನ್ನು ಮ್ಯೂನಿಕ್  ಹೆಲಾಬ್ರನ್ ಮೃಗಾಲಯದಲ್ಲಿ ಸಿಂಹದೊಂದಿಗೆ ಯಶಸ್ವಿಯಾಗಿ ಸಂಯೋಜನೆಗೊಳಿಸಲಾಯಿತು. ಹೆಣ್ಣು ಮರಿಯ ಆರೋಗ್ಯ ಸೂಕ್ಷ್ಮ ವಾಗಿದ್ದರೂ, ಪ್ರೌಢಾವಸ್ಥೆಯವರೆಗೂ ಬೆಳೆಯಿತು.
 
	ಭಾರತದ ಅಲಿಪೋರ್ ಮೃಗಾಲಯದಲ್ಲಿ, 1971 ರಲ್ಲಿ ಜನಿಸಿದ ರುದ್ರಾನಿ ಎಂಬ ಹೆಣ್ಣು ಹುಂಹವನ್ನು ಸೆಕ್ಯುಲರಾಬ್ರತಾ ಎಂಬ ಏಷ್ಯಾದ ಗಂಡು ಸಿಂಹದೊಂದಿಗೆ ಯಶಸ್ವಿಯಾಗಿ ಸಂಯೋಜಿಸಲಾಯಿತು. ಎರಡನೇ ತಲೆಮಾರಿನ ಅಪರೂಪದ, ಮಿಶ್ರತಳಿಯನ್ನು  ಲಿಟಿಗಾನ್ ಎಂದು ಕರೆಯಲಾಯಿತು. ರುದ್ರಾನಿ ತನ್ನ ಜೀವಿತಾವಧಿಯಲ್ಲಿ ಏಳು ಲಿಟಿಗನ್‌ಗಳಿಗೆ ಜನ್ಮ ಕೊಟ್ಟಿತು. ಇವುಗಳಲ್ಲಿ ಕೆಲವು ಭಾರೀ ಗಾತ್ರಗಳನ್ನು ತಲುಪಿದವು - ಕ್ಯೂಬನಾಕನ ಎಂಬ ಲಿಟಿಗಾನ್ ಕನಿಷ್ಠ 363 ಕಿಲೋಗ್ರಾಂಗಳಷ್ಟು (800 ಪೌಂಡು) ತೂಕವಿತ್ತು, ನಿಂತಾಗ ಅದರ ಭುಜದ ಬಳಿಯ ಎತ್ತರ 1.32 ಮೀಟರ್ (4.3 ಅಡಿ) ಮತ್ತು ಅದರ ಒಟ್ಟು ಉದ್ದ 3.5 ಮೀಟರ್ (11 ಅಡಿ) ಇತ್ತು.

	ಹೆಣ್ಣು ಹುಂಹ ಮತ್ತು ಗಂಡು ಹುಲಿಯ ನಡುವಿನ ಮಿಶ್ರಜಾತಿಯಿಂದಾಗಿ ಈ ರೀತಿಯ ಟೈಟಿಗಾನ್ ನ ವರದಿಗಳು ಅಸ್ತಿತ್ವದಲ್ಲಿವೆ. ಟೈಟಿಗಾನ್ ಗಳು ಚಿನ್ನದ ಹುಲಿಗಳನ್ನು ಹೋಲುತ್ತವೆ, ಆದರೆ ಅವುಗಳ ಗುರುತುಗಳಲ್ಲಿ ಕಡಿಮೆ ವ್ಯತಿರಿಕ್ತತೆಯನ್ನು ಹೊಂದಿರುತ್ತವೆ. 1978 ರಲ್ಲಿ ಜನಿಸಿದ ನೋಯೆಲ್ ಎಂಬ ಹುಲಿಯನ್ನು  ಶಂಬಲಾ ಸಂರಕ್ಷಣೆಯಲ್ಲಿ ಆಂಟನ್ ಎಂಬ ಸೈಬೀರಿಯನ್ ಗಂಡು ಹುಲಿಯೊಂದಿಗೆ ಇಡಲಾಗಿತ್ತು. ಆದರೆ ಅದು ಬಂಜೆ ಎಂಬುದು ಅದನ್ನು ರಕ್ಷಿಸುವವರ ನಂಬಿಕೆಯಾಗಿತ್ತು.	 1983 ರಲ್ಲಿ ನೊಯೆಲ್ ಗೆ, ನಥಾನಿಯಲ್ ಎಂಬ ಟಿಟಿಗಾನ್ ಜನಿಸಿತು. ನಥಾನಿಯಲ್ ಮುಕ್ಕಾಲು ಭಾಗ ಹುಲಿಯಂತೆ ಇದ್ದುದರಿಂದ, ಅದು ನೋಯೆಲ್‌ಗಿಂತ ಕಪ್ಪಾದ ಪಟ್ಟೆಗಳನ್ನು ಹೊಂದಿತ್ತು. ಮತ್ತು ಅದು ತಾಯಿ ಬಳಸುವ ಮಿಶ್ರಶಬ್ದಗಳಿಗಿಂತ ಹೆಚ್ಚಾಗಿ ಹುಲಿಯಂತೆ ಕೂಗುತ್ತಿತ್ತು. ಕೇವಲ ಕಾಲುಭಾಗ ಮಾತ್ರ ಸಿಂಹದಂತಿತ್ತು. ನಥಾನಿಯಲ್ ನಲ್ಲಿ  ಕೇಸರ ಬೆಳೆಯಲಿಲ್ಲ. ನಥಾನಿಯಲ್ ಕ್ಯಾನ್ಸರ್ ನಿಂದ ಎಂಟು ಅಥವಾ ಒಂಬತ್ತು ವರ್ಷ ವಯಸ್ಸಿನಲ್ಲಿ ಸತ್ತು ಹೋಯಿತು. ನೋಯೆಲ್ ನಲ್ಲೂ ಸಹ ಭಯಾನಕ ಕ್ಯಾನ್ಸರ್ ಅಭಿವೃದ್ಧಿಗೊಂಡು, ಅದು ರೋಗನಿರ್ಣಯವಾದ ಸ್ವಲ್ಪ ಸಮಯದ ನಂತರ ಸಾವನ್ನಪ್ಪಿತು.

ಪೋಷಕ ಜಾತಿಗಳ ಸಹಬಾಳ್ವೆ 
	ಸಿಂಹುಲಿಗಳಂತೆ, ಹುಂಹಗಳು ಸೆರೆಯಲ್ಲಿ ಮಾತ್ರ ಕಂಡುಬರುತ್ತದೆ., ಏಕೆಂದರೆ ಸಿಂಹ ಮತ್ತು ಹುಲಿಯ ವಾಸಸ್ಥಾನಗಳು ಅಕ್ಕ ಪಕ್ಕದಲ್ಲಿರುವುದಿಲ್ಲ. ಆದಾಗ್ಯೂ, ಹಿಂದೆ, ಏಷ್ಯಾದ ಸಿಂಹವು ಭಾರತದ ಅರಣ್ಯದಲ್ಲಿ ಬಂಗಾಳದ ಹುಲಿಯೊಂದಿಗೆ ಸಹಬಾಳ್ವೆ ನಡೆಸಿತು, ಅಲ್ಲದೆ ಕ್ಯಾಸ್ಪಿಯನ್ ಹುಲಿ, ಇರಾನ್ ಮತ್ತು ಟರ್ಕಿಯಂತಹ ದೇಶಗಳಲ್ಲಿ ಇದು ಸಂಭವಿಸಿತು. ಭಾರತದಲ್ಲಿ, ಕೆಲವು ಸಿಂಹಗಳನ್ನು ಪ್ರಸ್ತುತ ಅರಣ್ಯದಿಂದ ಕುನೊ ವನ್ಯಜೀವಿ ಅಭಯಾರಣ್ಯಕ್ಕೆ ಸ್ಥಳಾಂತರಿಸುವ ಯೋಜನೆ ಇದೆ, ಅದರಲ್ಲಿ ಕೆಲವು ಹುಲಿಗಳಿವೆ, ಆದರೆ ಇದನ್ನು ಡಿಸೆಂಬರ್ 2017 ರವರೆಗೆ ಜಾರಿಗೆ ತರಲಾಗಿಲ್ಲ.
ಕೇಂದ್ರಿಯ ಬ್ಯಾಂಕ್

ಕೇಂದ್ರೀಯ ಬ್ಯಾಂಕ್, ರಿಸರ್ವ್ ಬ್ಯಾಂಕ್, ಅಥವಾ ವಿತ್ತೀಯ ಪ್ರಾಧಿಕಾರವು ಒಂದು ರಾಜ್ಯ ಅಥವಾ ಔಪಚಾರಿಕ ವಿತ್ತೀಯ ಒಕ್ಕೂಟದ ಕರೆನ್ಸಿ, ಹಣ ಪೂರೈಕೆ ಮತ್ತು ಬಡ್ಡಿದರಗಳನ್ನು ನಿರ್ವಹಿಸುವ ಮತ್ತು ಅವರ ವಾಣಿಜ್ಯ ಬ್ಯಾಂಕಿಂಗ್ ವ್ಯವಸ್ಥೆಯನ್ನು ನೋಡಿಕೊಳ್ಳುವ ಒಂದು ಸಂಸ್ಥೆಯಾಗಿದೆ. ವಾಣಿಜ್ಯ ಬ್ಯಾಂಕಿಗೆ ವ್ಯತಿರಿಕ್ತವಾಗಿ, ಕೇಂದ್ರೀಯ ಬ್ಯಾಂಕ್ ರಾಜ್ಯದಲ್ಲಿ ವಿತ್ತೀಯ ನೆಲೆಯನ್ನು ಹೆಚ್ಚಿಸುವ ಏಕಸ್ವಾಮ್ಯವನ್ನು ಹೊಂದಿದೆ, ಮತ್ತು ಸಾಮಾನ್ಯವಾಗಿ ರಾಷ್ಟ್ರೀಯ ಕರೆನ್ಸಿಯ ಮುದ್ರಣವನ್ನು ಸಹ ನಿಯಂತ್ರಿಸುತ್ತದೆ, ಇದು ರಾಜ್ಯದ ಕಾನೂನು ಟೆಂಡರ್ ಆಗಿ ಕಾರ್ಯನಿರ್ವಹಿಸುತ್ತದೆ. ಕೇಂದ್ರೀಯ ಬ್ಯಾಂಕ್ ಹಣಕಾಸಿನ ಬಿಕ್ಕಟ್ಟಿನ ಸಮಯದಲ್ಲಿ ಬ್ಯಾಂಕಿಂಗ್ ಕ್ಷೇತ್ರಕ್ಕೆ ಕೊನೆಯ ಸಾಲ ನೀಡುವವರಾಗಿಯೂ ಕಾರ್ಯನಿರ್ವಹಿಸುತ್ತದೆ. ಸದಸ್ಯ ಸಂಸ್ಥೆಗಳ ಸ್ಥಿರತೆಯನ್ನು ಖಚಿತಪಡಿಸಿಕೊಳ್ಳಲು, ಬ್ಯಾಂಕ್ ರನ್ಗಳನ್ನು ತಡೆಯಲು ಮತ್ತು ಸದಸ್ಯ ಬ್ಯಾಂಕುಗಳ ಅಜಾಗರೂಕ ಅಥವಾ ಮೋಸದ ನಡವಳಿಕೆಯನ್ನು ನಿರುತ್ಸಾಹಗೊಳಿಸಲು ಹೆಚ್ಚಿನ ಕೇಂದ್ರ ಬ್ಯಾಂಕುಗಳು ಮೇಲ್ವಿಚಾರಣಾ ಮತ್ತು ನಿಯಂತ್ರಕ ಅಧಿಕಾರವನ್ನು ಹೊಂದಿವೆ. ಹೆಚ್ಚಿನ ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳಲ್ಲಿನ ಕೇಂದ್ರ ಬ್ಯಾಂಕುಗಳು ರಾಜಕೀಯ ಹಸ್ತಕ್ಷೇಪದಿಂದ ಸಾಂಸ್ಥಿಕವಾಗಿ ಸ್ವತಂತ್ರವಾಗಿವೆ. ಇನ್ನೂ, ಕಾರ್ಯಕಾರಿ ಮತ್ತು ಶಾಸಕಾಂಗ ಸಂಸ್ಥೆಗಳಿಂದ ಸೀಮಿತ ನಿಯಂತ್ರಣ ಅಸ್ತಿತ್ವದಲ್ಲಿದೆ.

ಕೇಂದ್ರೀಯ ಬ್ಯಾಂಕುಗಳು
ವಾಸು ದೀಕ್ಷಿತ್

ವಾಸು ದೀಕ್ಷಿತ್ ಕನ್ನಡದ ಖ್ಯಾತ ಗಾಯಕರಲ್ಲಿ ಒಬ್ಬರು. ಇವರು ಮೂಲತಃ ಮೈಸೂರಿನವರು. ಹುಟ್ಟಿ ಬೆಳೆದದ್ದು ಸಹ ಮೈಸೂರಿನಲ್ಲಿಯೇ. ಇವರ ಶಾಲೆ ಶಿಕ್ಷಣ ಆಗಿದ್ದು ಮೈಸೂರಿನ ಬಲೋದ್ಯಾನ ಇಂಗ್ಲಿಷ್ ಸ್ಕೂಲ್ ನಲ್ಲಿ. ಪದವಿ ಪೂರ್ವ ಹಾಗೂ ಪದವಿ ಶಿಕ್ಷಣ ಆಗಿದ್ದು ಮೈಸೂರು ವಿಶ್ವವಿದ್ಯಾಲಯದಲ್ಲಿ. ಇವರು ಖ್ಯಾತ ಗಾಯಕರಾದ ರಘು ದೀಕ್ಷಿತ್ ರವರ ಸಹೋದರ. ಇವರು ಕನ್ನಡ ಭಾವಗೀತಗಳನ್ನು ಜಗತ್ತಿನಾದ್ಯಂತ ಪ್ರಸಿದ್ಧಗೊಳಿಸಿದ್ದಾರೆ. ಇವರ ರಾಗಿ ತಂದೀರಾ ಹಾಡು ಜನಪ್ರಿಯವಾಗಿದೆ. ಈ ಹಾಡು ಪುರಂದರದಾಸರು ರಚಿಸಿರುವುದು. ಇವರು ಹೆಚ್ಚಾಗಿ ಬಳಸುವ ಸಂಗೀತ ಪ್ರಕಾರ ಭಾರತೀಯ ಜಾನಪದ ಮತ್ತು ಫ್ಯೂಶನ್.

ಮೊದಲಿನ ದಿನಗಳು 

೨೦೦೨ ರಲ್ಲಿ ಇವರು ಮತ್ತು ಅಭಿನಂತ್ ಕುಮಾರ್ ಎಂಬ ಗಿಟಾರ್ ವಾದಕರು ಸೇರಿ ಸ್ವರಾತ್ಮಾ ಎಂಬ ಒಂದು ಗುಂಪು ಸೃಷ್ಟಿಸಿದರು. ಇದು ಕೇವಲ ಭಾರತದಲ್ಲಿ ಅಲ್ಲದೆ ಹಲವು ದೇಶಗಳಲ್ಲಿ ಸಹ ಖ್ಯಾತ ಹೆಸರು ಪಡೆದಿದೆ. ಮೊರಾಕೊ, ಯುನೈಟೆಡ್ ಕಿಂಗ್ಡಮ್, ಹೊಂಗ್ ಕೊಂಗ್, ಸಿಂಗಪೋರ್ ಸೇರಿದಂತೆ ಹಲವು ದೇಶಗಳಲ್ಲಿ ಕನ್ನಡ ಭಾವಗೀತೆಗಳನ್ನು ಪ್ರಸಿದ್ಧಿಗೊಳಿಸಿದ್ದಾರೆ. ಇವರು ರಚಿಸುವ ಹಾಡುಗಳು ಸಾಮಾಜಿಕ, ರಾಜಕೀಯ ಹಾಗೂ ಅವರವರ ಜೀವನದ ಕಥೆಯ ಬಗ್ಗೆ ಆಗಿರುತ್ತದೆ. 

೨೦೦೩ ರಲ್ಲಿ ವಾಸು ದೀಕ್ಷಿತ್ ರವರು ಸ್ವರಾತ್ಮಾ ಗುಂಪನ್ನು ಬಿಡಬೇಕಾಯಿತು. ಅವರ 'ಮಾಸ್ಟರ್ ಇನ್ ಫಿಲಂ ಅಂಡ್ ವಿಡಿಯೋ ಕಮ್ಯುನಿಕೇಷನ್' ಪದವಿ ಮುಗಿಸಲೆಂದು ಎರಡು ವರ್ಷಗಳ ಕಾಲ ವಿರಾಮ ತೆಗೆದುಕೊಂಡರು. ಪದವಿಗಾಗಿ ಮೈಸೂರಿನಿಂದ ಅಹ್ಮದಾಬಾದ್ ನ ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆ ಡಿಸೈನ್ ನಲ್ಲಿ ಎರಡು ವರ್ಷಗಳ ಕಾಲ ಅಧ್ಯಯನ ನಡೆಸಿದರು. ಎರಡು ವರ್ಷಗಳ ನಂತರ ಮತ್ತೆ ಸ್ವರಾತ್ಮಾ ಗುಂಪಿಗೆ ಸೇರಿಕೊಂಡರು. 

ಇವರು ಅಹಮದಾಬಾದ್ ನಿಂದ ವಾಪಸ್ ಆದ ನಂತರ ನಡೆದ ರೇಡಿಯೋ ಸಿಟಿ ಲೈವ್ ೨೦೦೬ ಎಂಬ ಒಂದು ಸ್ಪರ್ಧೆಯಲ್ಲಿ ಭಾಗವಹಿಸಿ ಗೆದ್ದ ನಂತರ ಹಲವೆಡೆ ಕಾರ್ಯಕ್ರಮ ಗಳನ್ನು ನೀಡುತ್ತಾ ಹೆಸರು ಪಡೆದುಕೊಂಡು ಅವರ ಮುಂದಿನ ಒಂದು ಯೋಜನೆಗೆ ಪ್ರಾಯೋಜಕರನ್ನು ಹುಡುಕುತ್ತಿದ್ದರು. 

೨೦೦೯ ರಲ್ಲಿ ಸ್ವರಾತ್ಮಾ ರೋಲಿಂಗ್ ಸ್ಟೋನ್ಸ್ ಎಂಬ ಖ್ಯಾತ ಪತ್ರಿಕೆಯ ಮುಖಪುಟದಲ್ಲಿ ಕಾಣಿಸಿಕೊಂಡಿತು. ಜಾಕ್ ದನಿಎಲ್ಸ್ ಇಂಡಿಯನ್ ರಾಕ್ ಅವಾರ್ಡ್ಸ್ ನಲ್ಲಿ ಅತಿ ಉತ್ತಮ ಹಾಡು, ಅತಿ ಉತ್ತಮ ಗಾಯಕ, ಹಾಗು ಅತಿ ಉತ್ತಮ ಗುಂಪು ಎಂಬ ಪ್ರಶಾಂತಿಗಳನ್ನು ಪಡೆದುಕೊಂಡಿತು. ಭಾರತದಲ್ಲೇ ಈ ಪ್ರಶಸ್ತಿ ಗಳನ್ನು ಪಡೆದ ಮೊದಲ ವ್ಯಕ್ತಿ ಇವರಾಗಿದ್ದಾರೆ.

ಸಾಧನೆಗಳು 
ಮೈಸೂರು ಯುವ ದಸರಾ ಹಬ್ಬ, ಕನಕಪುರದ ಹತ್ತಿರ ನಡೆದ ಫೈರ್ಫ್ಲೈಸ್ ಫೆಸ್ಟಿವಲ್ ಆಫ್ ಸೇಕ್ರೆಡ್ ಮ್ಯೂಸಿಕ್ ಸೇರಿದಂತೆ ಹಲವು ಕಡೆ ಕಾರ್ಯಕ್ರಮ ನೀಡಿದದ್ದಾರೆ. ಸುನಿಧಿ ಚೌಹಾಣ್, ಉಷಾ ಉತುಪ್ ಅವರ ಜೊತೆಯಲ್ಲಿ ಹಾಡಿದವರಿವರಾಗಿದ್ದಾರೆ.

೨೦೦೮ ರಲ್ಲಿ ಇವರು ಎನ್.ಡಿ.ಟಿ.ವಿ ಚಾನೆಲ್ ನಲ್ಲಿ ಸಲಾಂ ಜಿಂದಗಿ ಎಂಬ ಕಾರ್ಯಕ್ರಮದಲ್ಲಿ ಕಾಣಿಸಿಕೊಂಡರು. ತಮ್ಮ ಹಾಗು ಸ್ವರಾತ್ಮದ ಬಗ್ಗೆ ಮಾತನಾಡಿದರು. ಅದೇ ವರ್ಷ ಸ್ವರಾತ್ಮಾ ಸಿಂಗಪೋರ್ ನಲ್ಲಿ ಹಲವು ಕಾರ್ಯಕ್ರಮಗಳನ್ನು ನೀಡಿತು. 

೨೦೦೯ ರಲ್ಲಿ ಸ್ವರಾತ್ಮ ದ ಮೊದಲ ಆಲ್ಬಮ್ ಬಿಡುಗಡೆ ಆಯಿತು. ಇದೇ ಸಮಯದಲ್ಲಿ ವಾಸು ಅವರಿಗೆ ಭುಜದಲ್ಲಿನ ಮೂಳೆ ಜರುಗಿ ಹಾಡುಗಳ ಪ್ರಚಾರಕ್ಕೆ ಎಂದು ಎಲ್ಲೆಡೆ ಹೋಗಾಲು ಸಾಧ್ಯವಾಗಲಿಲ್ಲ. ಆದರೆ ಅವರ ಗುಂಪಿನ ಗಾಯಕರು ಹಾಗು ವಾದ್ಯ ನುಡಿಸುವವರೆಲ್ಲರೂ ಭಾರತದಾದ್ಯಂತ ಕಾರ್ಯಕ್ರಮಗಳನ್ನು ನೀಡಿ ಯಶಸ್ವಿಯಾಗಿ ಬಂದರು. ಇದಾದ ನಂತರ ಯುನೈಟೆಡ್ ಕಿಂಗ್ಡಮ್ ನ ಜಾನ್ ಲೆಕ್ಕಿ ಎಂಬ ಖ್ಯಾತ ಸಂಗೀತ ನಿರ್ದೇಶಕರೊಬ್ಬರು ವಾಸು ದೀಕ್ಷಿತ್ ಮತ್ತು ಸ್ವರಾತ್ಮಾ ಗುಂಪಿನ ಸಂಗೀತಗಾರರಿಗೆ ಒಂದು ದೊಡ್ಡ ಯೋಜನೆಗೆ ಸೇರಲು ಅವಕಾಶ ನೀಡಿದರು. ಲೆಕ್ಕಿ ಅವರಿಗೆ ಇವರೆಲ್ಲರ ಸಂಗೀತ ಶೈಲಿ ಬಹಳ ಹಿಡಿಸಿತು. ಯುನೈಟೆಡ್ ಕಿಂಗ್ಡಮ್ ನಲ್ಲಿ ಇವರ ಒಂದು ಕಾರ್ಯಕ್ರಮದಲ್ಲಿ ಜನರಿಗೆ ಇವರ ಹಾಡುಗಳು ತುಂಬ ಹಿಡಿಸಿ, ಕನ್ನಡ ಹಾಗು ಬೇರೆ ಭಾರತೀಯ ಭಾಷೆ ಬಾರದಿದ್ದ ಜನರೆಲ್ಲಾ ಹಾಡಲು ಶುರು ಮಾಡಿದರು. ಲೆಕ್ಕಿ ಅವರ ಜೊತೆಯಲ್ಲಿ ವಾಸು ದೀಕ್ಷಿತ್ ರವರು ಯಶ್ ರಾಜ್ ಸ್ಟುಡಿಯೋ ಪ್ರವೇಶಿಸಿ ಬ್ರಿಟಿಷ್ ಕೌನ್ಸಿಲ್ ನಿಂದ ಆಯೋಜನೆ ಗೊಂಡಿರುವ ಎರಡು ಹಾಡುಗಳಲ್ಲಿ ತಮ್ಮ ಕಂಠವನ್ನು ಸೇರಿಸಿದರು.  ಅದೇ ವರ್ಷದಲ್ಲಿ ಇವರ 'ಜಂಬ' ಎಂಬ ಹಾಡು 'ಮ್ಯೂಸಿಕ್ ಅಲಯನ್ಸ್ ಪ್ಯಾಕ್ಟ್' ಎಂಬ ವೇದಿಕೆಯಲ್ಲಿನ ಟಾಪ್ ೩೩ ಭಾರತೀಯ ಹಾಡುಗಳಲ್ಲಿ ಒಂದು ಸ್ಥಾನವನ್ನು ಪಡೆದುಕೊಂಡಿತು.

೨೦೧೪ ರಲ್ಲಿ ಫಾಕ್ಸ್ ಲೈಫ್ ಚಾನೆಲ್ ನಲ್ಲಿನ ಸೌಂಡ್ ಟ್ರೆಕ್ ಕಾರ್ಯಕ್ರಮದಲ್ಲಿ ಪಾಲ್ಗೊಂಡರು. ೨೦೧೬ ರಲ್ಲಿ ಎಂ.ಟಿ.ವಿ ಅನ್ಪ್ಲಗ್ಡ್ ನಲ್ಲಿ ಕಾರ್ಯಕ್ರಮ ನೀಡಿದರು.

ಉಲ್ಲೇಖನಗಳು 

ಸಂಗೀತಗಾರರು
ಶ್ರೀ ಚಂಪಕಧಾಮ ಸ್ವಾಮಿ ದೇವಾಲಯ, ನಾರಾಯಣಘಟ್ಟ



ಶ್ರೀ ಚಂಪಕಾಧಾಮ ಸ್ವಾಮಿ ದೇವಾಲಯ, ನಾರಾಯಣಘಟ್ಟ 
ದೇವಾಲಯದ ಮಾಹಿತಿ :

ಈ ದೇವಾಲಯವು ಕರ್ನಾಟಕದ ಬೆಂಗಳೂರು ನಗರ ಜಿಲ್ಲೆಯ 'ಆನೇಕಲ್ ತಾಲ್ಲೂಕು, ನಾರಾಯಣ ಘಟ್ಟ ಎಂಬ ಗ್ರಾಮದಲ್ಲಿದೆ. ಈ ದೇವಾಲಯವು ಹೊಸೂರು ಮುಖ್ಯ ರಸ್ತೆಯ ಚಂದಾಪುರ ವೃತ್ತದಿಂದ ಆರು ಕಿ.ಮೀ.ದೂರದಲ್ಲಿ ಇದೆ.  

ಇತಿಹಾಸ : 

ಶ್ರೀರಾಮ ದೇವಾಲಯವೆಂದು ಕರೆಯಲ್ಪಡುವ ಶ್ರೀಭೂನೀಳಾ ಸಮೇತ ಚಲುವ ಚಂಪಕ ವರದರಾಜಸ್ವಾಮಿಯವರ ದೇವಾಲಯವು ಕರ್ನಾಟಕದ ಪುರಾತನ ದೇವಾಲಯವಾಗಿದೆ. ಈ ದೇವಾಲಯವು 8 - 9 ನೇ ಶತಮಾನದಲ್ಲಿ ನಿರ್ಮಿಸಲ್ಪಟ್ಟಿದೆ ಎಂದು ಹೇಳಲಾಗುತ್ತದೆ. ಪ್ರಾಚ್ಯ ಸಂಶೋಧಕರಿಂದ ಇಲ್ಲಿ ದೊರೆತಿರುವ ಶಿಲಾ ಶಾಸನಗಳು ಹಾಗೂ ವೀರಗಲ್ಲು ಶಿಲೆಗಳ ಪರಿಶೀಲನೆ ಇಂದ ತಿಳಿದುಬಂದ ಮಾಹಿತಿಯೂ ಸಹಾ ಈ ದೇವಾಲಯವು ಚೋಳರ ಕಾಲದಲ್ಲಿ ನಿರ್ಮಿಸಿರಬಹುದೆಂಬುದಕ್ಕೆ ಒತ್ತು ನೀಡುತ್ತದೆ. ಈ ದೇವಾಲಯಕ್ಕೆ ಅಂಟಿಕೊಂಡಂತೆ ಇರುವ ಈಶ್ವರನ ಪುರಾತನ ದೇವಾಲಯವಿರುವುದರಿಂದ ಈ ದೇವಾಲಯವು ಚೋಳರ ಕಾಲದ್ದೆಂದು ತಿಳಿಯಲಾಗಿದೆ.

ಮೂರ್ತಿಗಳ ವಿವರ : 

ಈ ದೇವಾಲಯದ ಮೂಲ ವಿಗ್ರಹಗಳು ಸಾಲಿಗ್ರಾಮ ಶಿಲೆ ಯಿಂದಾಗಿದ್ದು ಶ್ರೀಭೂನೀಳಾ ಸಮೇತ ವರದ ಹಸ್ತವಿರುವ ವರದರಾಜಸ್ವಾಮಿಯದ್ದಾಗಿರುತ್ತದೆ. 

ಇದರ ಜೊತೆಗೆ ಗಣಪತಿ, ಆಂಜನೇಯ, ಜಯವಿಜಯರು ಗರುಡನಾಗರಗಳ ವಿಗ್ರಹಗಳೂ ಇವೆ. ಈ ದೇವಾಲಯದ ಅವರಣ ದೊಳಗೆ ಒಂದು ಗರುಡಗಂಭ ಹಾಗೂ ಅವರಣದಿಂದಾಚೆಗೆ ಮತ್ತೊಂದು ಗರುಡಗಂಭವಿದೆ. ದೇವಾಲಯದ ಆವರಣದಲ್ಲಿ ನವಗ್ರಹಗಳ ಸನ್ನಿಧಿ ಇರುತ್ತದೆ.

ವಾಸ್ತು :

ದೇವಾಲಯದ ವಾಸ್ತು ಚೋಳರ ಕಾಲದಂತೆ ಇದ್ದು ವಿಶೇಷ ಕೆತ್ತನೆಗಳು ಇಲ್ಲ. ಗರ್ಭಗುಡಿ, ಸುಖನಾಶಿ ಮಂಟಪ, ನವರಂಗ ಮಂಟಪ, ಹಾಗೂ ವಿಸ್ತಾರದ ಪ್ರಾಕಾರವಿದೆ. ಈ ದೇವಾಲಯದ ಗರ್ಭಗುಡಿಯ ಮೇಲೆ ಏಕ ಕಳಸದಿಂದ ಕೂಡಿದ ವಿಮಾನ ಗೋಪುರವಿದೆ. ಶಿಥಿಲಗೊಂಡಿದ್ದ ಈ ದೇವಾಲಯವನ್ನು ಧರ್ಮಸ್ಥಳದ ಶ್ರೀಮಂಜುನಾಥಸ್ವಾಮಿ ದೇವಾಲಯದ ವತಿಯಿಂದ ನವೀಕರಿಸಲಾಯಿತು ಈ ದೇವಾಲಯಕ್ಕೆ ಉಪಯೋಗಿಸಿದ್ದ ಹಳೆಯ ಒರಟಾದ ಕಲ್ಲುಗಳನ್ನು ನುಣುಪಾಗಿಸಿ ಹಳೆಯ ಕಲ್ಲನ್ನೇ ಯಥಾವತ್ತಾಗಿ ಉಪಯೋಗಿಸಲಾಗಿದೆ. ಈ ಕಾರ್ಯವು ಸನ್ 2000 ಇಸವಿಯಲ್ಲಿ ಪೂರ್ಣಗೊಳಿಸಲಾಯಿತು. ಈ ದೇವಾಲಯದ ಪಶ್ಚಿಮ ದಿಕ್ಕಿನಲ್ಲಿ ಶಿಥಿಲವಾಗಿ ಮುಚ್ಚಿ ಹೋಗಿದ್ದ ಸುವರ್ಣಮುಖಿ ಕಲ್ಯಾಣಿಯನ್ನು ಪುನಃ ನಿರ್ಮಿಸಲಾಗಿದೆ. ಇಲ್ಲಿನ ದೇವಾಲಯದ ಸಮಿತಿಯವರು ಗ್ರಾಮಸ್ಥರ ಹಾಗೂ ಭಕ್ತಾಧಿಗಳ ಸಹಕಾರದೊಂದಿಗೆ ರಾಜಗೋಪುರವನ್ನು ನಿರ್ಮಿಸಲು ತೀಮಾನಿಸಿದ್ದಾರೆ. 

ಪೂಜಾ ಕೈಂಕರ್ಯಗಳು :

ಈ ದೇವಾಲಯ ಹಾಗೂ ಪಕ್ಕದ ಈಶ್ವರ ದೇವಾಲಯದ ಪೂಜೆಗಳು ಸಾಂಗವಾಗಿ ನೆಡೆದು ಬರುತ್ತಿದೆ. ಈ ದೇವಾಲಯದ ಅರ್ಚಕರು ಪಾಂಚರಾತ್ರಾಗಮದ ರೀತ್ಯಾ ಪೂಜಾವಿಧಿಗಳನ್ನು ನೆಡೆಸುತ್ತಿದ್ದಾರೆ. ಇವರು ವಂಶ ಪಾರಂಪರ್ಯವಾಗಿ ಪೂಜೆ ಸಲ್ಲಿಸುತ್ತಿದ್ದು ಹಾಲಿ ಅರ್ಚಕರು ಇಪತ್ತೊಂದನೇ ತಲೆಮಾರಿನವರಾಗಿರುತ್ತಾರೆ.

ವಿಶೇಷ ಪೂಜಾದಿಗಳ ವಿವರ :

ಈ ದೇವಾಲಯದಲ್ಲಿ ಯುಗಾದಿ, ರಾಮನವಮಿ, ರಥಸಪ್ತಮಿ, ಶ್ರಾವಣಮಾಸದ ನಾಲ್ಕು ಶನಿವಾರಗಳಂದು ಉತ್ಸವಾದಿಗಳು ನಡೆಯುತ್ತದೆ. ಚೈತ್ರಶುದ್ಧ ಹುಣ್ಣಿಮೆಯಂದು ಬ್ರಹ್ಮ ರಥೋತ್ಸವದ ಕಾರ್ಯವು ಏಳು ದಿನದ ವಿವಿಧ ಸೇವೆಗಳಿಂದ ಕೂಡಿರುತ್ತದೆ. ಸೇವಾಕತ೯ರ ಹಾಗೂ ಅರ್ಚಕರ ಸಹಯೋಗದೊಂದಿಗೆ ಹಂಸವಾಹನ, ಶೇಷ ವಾಹನ, ಗಜವಾಹನ, ಗರುಡವಾಹನ, ಹನುಮಂತವಾಹನ, ಹಯವಾಹನದಲ್ಲಿ ಉತ್ಸವಾದಿಗಳನ್ನು ನೆಡೆಸುವುದರೊಂದಿಗೆ ಕಲ್ಯಾಣೋತ್ಸವ, ಪಲ್ಲಕ್ಕಿ ಉತ್ಸವ, ಪಾರ್ವಾಟೋತ್ಸವ, ವಸಂತೊತ್ಸವ, ಪುಷ್ಟೋತ್ಸವ, ಶಯನೋತ್ಸವ, ಮಹಾಭಿಷೇಕದೊಂದಿಗೆ ಈ ರಥೋತ್ಸವದ ಕಾರ್ಯಕ್ರಮಗಳು ಸಮಾಪ್ತವಾಗುತ್ತದೆ. ನವರಾತ್ರಿಯ ಸಮಯದಲ್ಲಿ ಹತ್ತು ದಿನಗಳೂ ದೇವರಿಗೆ ಶ್ರೀಮಹಾವಿಷ್ಣುವಿನ ದಶಾವತಾರದ ಅಲಂಕಾರ ಮಾಡಿ ಹತ್ತನೇ ದಿನ ಶಮೀ ವೃಕ್ಷದ ಪೂಜೆಯೊಂದಿಗೆ ಪೂರ್ಣಗೊಂಡು ಈ ಹತ್ತು ದಿನಗಳು ಆ ದಿನದ ಅವತಾರದ ಕಥಾ ಶ್ರವಣಗಳು ನಡೆಯುತ್ತದೆ.
ದೀಪಾವಳಿಯ ಸಮಯದಲ್ಲಿ ವಿಷ್ಣು ದೀಪೋತ್ಸವವು ನೆಡೆಯುತ್ತದೆ.

ಘಟ್ಟ ತ್ರಯಗಳು : 

ಘಟ್ಟ ತ್ರಯಗಳಲ್ಲಿ ಆದಿ - ನಾರಾಯಣ ಘಟ್ಟ, ಮಧ್ಯ- ಬನ್ನೇರು ಘಟ್ಟ ಅಂತ್ಯ - ಚುಂಚನಕಟ್ಟೆ ಎಂಬ ಪ್ರತೀತಿ ಇದೆ. ಈ ದೇವಾಲಯದ ದೇವರನ್ನು ಶ್ರೀರಾಮನೆಂದೂ ಕರೆಯುತ್ತಾರೆ. ಸುತ್ತಮುತ್ತಲಿನ ನೆರಾಟ ರೆಡ್ಡಿ ಜನಾಂಗಕ್ಕೆ ಈ ದೇವರು ಕುಲದೈವವಾಗಿದೆ. ಈ ದೇವಾಲಯ ಕರ್ನಾಟಕ ಸರ್ಕಾರ ಧಾಮಿ೯ಕ ಧತ್ತಿ ಇಲಾಖೆಯ ವ್ಯಾಪ್ತಿಗೆ ಒಳಪಟ್ಟಿದೆ. ಶ್ರೀ ಭೂನೀಳಾ ಸಮೇತ ಚಲುವ ಚಂಪಕ ವರದರಾಜಸ್ವಾಮಿ ದೇವಾಲಯವು ಅನೇಕ ದಂತಕಥೆಗಳನ್ನು ಸಹಾ ಹೊಂದಿದೆ.

ಅರ್ಚಕರು:  ಜಯರಾಮು ಕೆ ಮತ್ತು ರಾಜೀವ ಲೋಚನ ಜೆ.

ದೂರವಾಣಿ ಸಂಖ್ಯೆ: 9986033094 ಮತ್ತು 9986443993

ಹಿಂದೂ ದೇವಾಲಯಗಳು
ವಸಂತ್ ವೇಣುಗೋಪಾಲ್

ಕರ್ನಲ್ ವಸಂತ್ ವೇಣುಗೋಪಾಲ್, ಎಸಿ (25 ಮಾರ್ಚ್ 1967 - 31 ಜುಲೈ 2007) ಒಬ್ಬ ಭಾರತೀಯ ಸೇನಾಧಿಕಾರಿ. ಅವರು 9 ನೇ ಬೆಟಾಲಿಯನ್, ಮರಾಠಾ ಲೈಟ್ ಕಾಲಾಳುಪಡೆಯ ಕಮಾಂಡಿಂಗ್ ಅಧಿಕಾರಿಯಾಗಿದ್ದರು. ಜುಲೈ 31, 2007 ರಂದು, ಉರಿ, ಜಮ್ಮು ಮತ್ತು ಕಾಶ್ಮೀರದಲ್ಲಿ ಭಾರತ-ಪಾಕಿಸ್ತಾನ ಗಡಿಯನ್ನು ದಾಟದಂತೆ ಭಾರಿ ಶಸ್ತ್ರಸಜ್ಜಿತ ಒಳನುಸುಳುವವರನ್ನು ತಡೆಯುವಾಗ ಅವರು ಕಾರ್ಯದಲ್ಲಿ ಕೊಲ್ಲಲ್ಪಟ್ಟರು.ಇದರ ಪರಿಣಾಮವಾಗಿ ಅವರಿಗೆ ಮರಣೋತ್ತರವಾಗಿ ಅಶೋಕ ಚಕ್ರವನ್ನು ನೀಡಲಾಯಿತು, ಇದು ಶಾಂತಿಕಾಲದ ಶೌರ್ಯಕ್ಕಾಗಿ ಭಾರತದ ಅತ್ಯುನ್ನತ ಮಿಲಿಟರಿ ಅಲಂಕಾರವಾಗಿದೆ.

ಆರಂಭಿಕ ಜೀವನ
ಪ್ರಫುಲ್ಲಾ ಮತ್ತು ಯನ್.ಕೆ ವೇಣುಗೋಪಾಲ್ ದಂಪತಿಯ ಮಗನಾಗಿ ಕರ್ನಾಟಕ ರಾಜ್ಯದ ಬೆಂಗಳೂರಿನಲ್ಲಿ ಜನಿಸಿದರು.ವಸಂತ್ ವೇಣುಗೋಪಾಲ್ ಇಬ್ಬರು ಸಹೋದರರಲ್ಲಿ ಕಿರಿಯ. ಅವರ ತಂದೆಯ ಕೆಲಸದಿಂದಾಗಿ ಕುಟುಂಬವು ಕರ್ನಾಟಕ ರಾಜ್ಯದಾದ್ಯಂತ ಪ್ರಯಾಣಿಸಬೇಕಾಗಿತ್ತು ಮತ್ತು ವಸಂತ್ ಉಡುಪಿ, ಶಿವಮೊಗ್ಗ ಮತ್ತು ಬೆಂಗಳೂರಿನ ಶಾಲೆಗಳಿಗೆ ಹೋದರು. ಅವರು 1988 ರಲ್ಲಿ ಬೆಂಗಳೂರಿನ ಎಂಇಎಸ್ ಕಾಲೇಜಿನಿಂದ ಪದವಿ ಪಡೆದರು. ಕಾಲೇಜಿನಲ್ಲಿದ್ದಾಗ ಅವರು ನ್ಯಾಷನಲ್ ಕೆಡೆಟ್ ಕಾರ್ಪ್ಸ್ ಸದಸ್ಯರಾಗಿದ್ದರು, ಇದರ ಮೂಲಕ ಅವರು 1986-87ರ ಇಂಡೋ-ಕೆನಡಾ ವಿಶ್ವ ಯುವ ವಿನಿಮಯ ಕಾರ್ಯಕ್ರಮದಲ್ಲಿ ಭಾಗವಹಿಸಿದರು.

ಮಿಲಿಟರಿ ವೃತ್ತಿ
ವೇಣುಗೋಪಾಲ್ 1988 ರಲ್ಲಿ ಡೆಹ್ರಾಡೂನ್‌ನ ಇಂಡಿಯನ್ ಮಿಲಿಟರಿ ಅಕಾಡೆಮಿಯಲ್ಲಿ ತರಬೇತಿಯನ್ನು ಪ್ರಾರಂಭಿಸಿದರು. ಜೂನ್ 10, 1989 ರಂದು ಅವರು ಮರಾಠಾ ಲೈಟ್ ಕಾಲಾಳುಪಡೆಯ 9 ನೇ ಬೆಟಾಲಿಯನ್‌ಗೆ ನಿಯೋಜಿಸಿದರು. ಹದಿನೆಂಟು ವರ್ಷಗಳ ಮಿಲಿಟರಿ ವೃತ್ತಿಜೀವನದಲ್ಲಿ, ಅವರು ಪಠಾಣ್‌ಕೋಟ್, ಸಿಕ್ಕಿಂ, ಗಾಂಧಿನಗರ, ರಾಂಚಿ, ಬೆಂಗಳೂರು ಮತ್ತು ಜಮ್ಮು ಮತ್ತು ಕಾಶ್ಮೀರದ ವಿವಿಧ ಕ್ಷೇತ್ರಗಳಲ್ಲಿ ಸೇವೆ ಸಲ್ಲಿಸಿದರು.
ಒಬ್ಬ ಕರ್ನಲ್ ತನ್ನ ಪುರುಷರು ನಡೆಸುವ ಎಲ್ಲಾ ಕಾರ್ಯಾಚರಣೆಗಳಲ್ಲಿ ಭಾಗವಹಿಸಬೇಕೇ ಎಂದು ಕೇಳಿದಾಗ ಅವನು ತನ್ನ ತಾಯಿಗೆ "ನನ್ನ ಹುಡುಗರು ಎಲ್ಲಿಗೆ ಹೋಗುತ್ತರೋ ನಾನು ಅಲ್ಲಿಗೆ ಹೋಗುತ್ತೆನೆ" ಎಂದರು.
ಜುಲೈ 31, 2007 ರಂದು, ಅವನು ಮತ್ತು ಅವನ ಸೈನ್ಯವು ಉಗ್ರರನ್ನು ಕಾಡಿನಲ್ಲಿ ಸುತ್ತುವರೆದು ಕಾಶ್ಮೀರದ ಉರಿ ಸೆಕ್ಟರ್‌ನಲ್ಲಿ ತಪ್ಪಿಸಿಕೊಳ್ಳುವ ಎಲ್ಲಾ ಮಾರ್ಗಗಳನ್ನು ನಿರ್ಬಂಧಿಸಿತು.ಗಾಯಗೊಂಡಿದ್ದರೂ, ಕರ್ನಲ್ ಮತ್ತು ಅವನ ಜನರು ಭಯೋತ್ಪಾದಕರನ್ನು ಭೀಕರ ಮುಖಾಮುಖಿಯಲ್ಲಿ ತೊಡಗಿಸಿಕೊಂಡರು. ಧೈರ್ಯಶಾಲಿ ಅಧಿಕಾರಿ ಮುಂಭಾಗದಿಂದ ಮುನ್ನಡೆಸಿದರು ಮತ್ತು ಭಯೋತ್ಪಾದಕರನ್ನು ಹೊಡೆದುರುಳಿಸಲು ಸಹಾಯ ಮಾಡಿದರು. ದುರಂತವೆಂದರೆ, ಅವರು ಮತ್ತು ರೇಡಿಯೋ ಆಪರೇಟರ್ ಎಲ್ / ಎನ್ಕೆ ಬಚವ್ ಶಶಿಕಾಂತ್ ಗಣಪತ್ ಅವರಿಗೆ ಗುಂಡು ಹೊಡೆದ ಕಾರಣ ಅವರು  ಆಸ್ಪತ್ರೆಯಲ್ಲಿ ನಿಧನರಾದರು. "ಅವರು ರಾಷ್ಟ್ರಕ್ಕಾಗಿ ತಮ್ಮ ಪ್ರಾಣವನ್ನೇ ಅರ್ಪಿಸಿದರೂ ಸಹ ಎಲ್ಲಾ ಎಂಟು ಒಳನುಸುಳುವವರನ್ನು ಅಳಿಸಿಹಾಕಲಾಗಿದೆಯೆಂದು ಅವರು ಖಚಿತಪಡಿಸಿದರು. ಅವರು ದೇಶ ಮತ್ತು ಅವರ ಬಲಕ್ಕೆ ಸಮರ್ಪಿತವಾದ ನಿಜವಾದ ಸೈನಿಕರಾಗಿದ್ದರು" ಎಂದು ಆ ಸಮಯದಲ್ಲಿ ಸೇನಾ ಮುಖ್ಯಸ್ಥ ಜನರಲ್ ಜೋಗಿಂದರ್ ಜಸ್ವಂತ್ ಸಿಂಗ್ , ವೇಣುಗೋಪಾಲ್ ಸಾವಿನ ನಂತರ ಹೇಳಿದರು.

ಗೌರವಗಳು ಮತ್ತು ಪರಂಪರೆ
ಕರ್ನಲ್ ವೇಣುಗೋಪಾಲ್ ಅವರನ್ನು ಆಗಸ್ಟ್ 1, 2007 ರಂದು ಬೆಂಗಳೂರಿನಲ್ಲಿ ಪೂರ್ಣ ಮಿಲಿಟರಿ ಗೌರವಗಳೊಂದಿಗೆ ಅಂತ್ಯಕ್ರಿಯೆ ಮಾಡಲಾಯಿತು.ಅವನಿಗೆ ಮರಣೋತ್ತರವಾಗಿ ಅಶೋಕ ಚಕ್ರವನ್ನು ನೀಡಲಾಯಿತು, ಇದು ಪರಮ್ ವೀರ್ ಚಕ್ರಕ್ಕೆ ಶಾಂತಿಯುತ ಸಮಯ, ಭಾರತದ ಅತ್ಯುನ್ನತ ಮಿಲಿಟರಿ ಅಲಂಕಾರವಾದ ಶೌರ್ಯಕ್ಕಾಗಿ "ಅತ್ಯಂತ ಎದ್ದುಕಾಣುವ ಶೌರ್ಯ ಅಥವಾ ಕೆಲವು ಧೈರ್ಯಶಾಲಿ ಅಥವಾ ಪ್ರಖ್ಯಾತ ಶೌರ್ಯ ಅಥವಾ ಆತ್ಮತ್ಯಾಗಕ್ಕಾಗಿ" ನೀಡಲಾಯಿತು. ಶತ್ರು.ಕರ್ನಲ್ ವಸಂತ್ ಅವರು ಭಾರತದ ಕರ್ನಾಟಕ ರಾಜ್ಯದಿಂದ ಈ ಗೌರವವನ್ನು ಪಡೆದ ಮೊದಲ ವ್ಯಕ್ತಿ.
ವೇಣುಗೋಪಾಲ್ ಅವರ ಜೀವನಚರಿತ್ರೆ "ಫಾರೆವರ್ ನಲವತ್ತು", ಅವರ ಪತ್ನಿ ಸುಭಾಶಿನಿ ವಸಂತ್ ಮತ್ತು ವೀಣಾ ಪ್ರಸಾದ್ ಅವರು ಜನರಲ್ ಜೋಗಿಂದರ್ ಜಸ್ವಂತ್ ಸಿಂಗ್ ಮತ್ತು ಸಂತೋಷ್ ಹೆಗ್ಡೆ ಅವರ ನೇತೃತ್ವದಲ್ಲಿ ಜುಲೈ 10, 2011 ರಂದು ಬೆಂಗಳೂರಿನ ಕ್ರಾಸ್‌ವರ್ಡ್ ಪುಸ್ತಕದಂಗಡಿಯಲ್ಲಿ ಬಿಡುಗಡೆ ಮಾಡಿದರು.

ಉಲ್ಲೇಖ
1.
2.
3.
4.
5.
6.
7.
8.
ವಿಶ್ವ ವ್ಯಾಪಾರ ಕೇಂದ್ರ ಬೆಂಗಳೂರು

ವಿಶ್ವ ವ್ಯಾಪಾರ ಕೇಂದ್ರ ಬೆಂಗಳೂರು (ಇಂಗ್ಲಿಷ್ : World Trade Center Bangalore (WTCB) ಭಾರತದ ಬೆಂಗಳೂರಿನ ಮಲ್ಲೇಶ್ವರಂ ಪ್ರದೇಶದ ಪಶ್ಚಿಮದಲ್ಲಿರುವ ಒಂದು ಕಟ್ಟಡ ಸಂಕೀರ್ಣವಾಗಿದ್ದು, ಇದನ್ನು 2010 ರಲ್ಲಿ ಕಾರ್ಯಾಚರಣೆಗಾಗಿ ತೆರೆಯಲಾಯಿತು. ಇದರ ನಿರ್ಮಾಣಕ್ಕಾಗಿ ಡಬ್ಲ್ಯುಟಿಸಿಎ (ವಿಶ್ವ ವ್ಯಾಪಾರ ಕೇಂದ್ರಗಳ ಸಂಘ) ಪರವಾನಗಿ ಪಡೆದ ಬ್ರಿಗೇಡ್ ಗ್ರೂಪ್ ನಿರ್ಮಿಸಿದ ಈ ಕಟ್ಟಡವು ಮುಂಬೈನ ನಂತರ ಭಾರತದ ಎರಡನೇ ವಿಶ್ವ ವ್ಯಾಪಾರ ಕೇಂದ್ರವಾಯಿತು .  128 ಮೀ ಎತ್ತರವಿರುವ ಡಬ್ಲ್ಯುಟಿಸಿಬಿ ಕಟ್ಟಡ ದಕ್ಷಿಣ ಭಾರತದ ಅತಿ ಎತ್ತರದ ವಾಣಿಜ್ಯ ಕಟ್ಟಡವಾಗಿದೆ  ಮತ್ತು ಇದು 2010 ಮತ್ತು 2013 ರ ನಡುವೆ ಬೆಂಗಳೂರಿನಲ್ಲಿ ಅತಿ ಎತ್ತರದ ಕಟ್ಟಡವಾಗಿದೆ.  ಓರಿಯನ್ ಮಾಲ್, ಕೊಲಂಬಿಯಾ ಏಷ್ಯಾ ಆಸ್ಪತ್ರೆ, ಶೆರಾಟನ್ ಹೋಟೆಲ್, ಬ್ರಿಗೇಡ್ ಶಾಲೆ ಮತ್ತು ಬ್ರಿಗೇಡ್ ಗೇಟ್‌ವೇ ಅಪಾರ್ಟ್‌ಮೆಂಟ್‌ಗಳ ಜೊತೆಗೆ ಈ ಕಟ್ಟಡವು "ಬ್ರಿಗೇಡ್ ಗೇಟ್‌ವೇ" ಎಂಬ ಸಂಯೋಜಿತ ಎನ್ಕ್ಲೇವ್‌ನ ಭಾಗವಾಗಿದೆ.  

ಡಬ್ಲ್ಯುಟಿಸಿಬಿ ಇಸ್ಕಾನ್ ದೇವಾಲಯ, ಭಾರತೀಯ ವಿಜ್ಞಾನ ಸಂಸ್ಥೆ, ಯಶವಂತಪುರ ಜಂಕ್ಷನ್ ರೈಲ್ವೆ ನಿಲ್ದಾಣ ಮತ್ತು ಸ್ಯಾಂಡಲ್ ಸೋಪ್ ಫ್ಯಾಕ್ಟರಿ ಮೆಟ್ರೋ ನಿಲ್ದಾಣಕ್ಕೆ ಹತ್ತಿರದಲ್ಲಿದೆ.

ಗ್ಯಾಲರಿ

ಉಲ್ಲೇಖಗಳು 

ವ್ಯಾಪಾರ ಮತ್ತು ವಹಿವಾಟು
ಜನಸಂಖ್ಯೆ ಆಧಾರಿತ ಕರ್ನಾಟಕದ ನಗರಗಳ ಪಟ್ಟಿ

2011 ರ ಜನಗಣತಿಯ ಪ್ರಕಾರ ಭಾರತದ ಕರ್ನಾಟಕ ರಾಜ್ಯದಲ್ಲಿ ಹೆಚ್ಚು ಜನಸಂಖ್ಯೆ ಹೊಂದಿರುವ ನಗರಗಳ ಪಟ್ಟಿ ಈ ಕೆಳಗಿನಂತಿವೆ. 1,00,000 ಕ್ಕೂ ಹೆಚ್ಚು ಜನಸಂಖ್ಯೆಯನ್ನು ಹೊಂದಿರುವ ಕರ್ನಾಟಕದಲ್ಲಿ 26 ನಗರಗಳಿವೆ.

ನಗರಗಳ ಪಟ್ಟಿ

ಉಲ್ಲೇಖಗಳು 

ಕರ್ನಾಟಕದ ನಗರ ಮತ್ತು ಪಟ್ಟಣಗಳು
ಕುಳಂಬು

ಕುಳಂಬು () ತಮಿಳು ಮತ್ತು ಶ್ರೀಲಂಕಾದ ಪಾಕಶೈಲಿಗಳಲ್ಲಿ ಸಾಮಾನ್ಯ ಖಾದ್ಯವಾಗಿದೆ. ಇದು ಹುಣಸೆ ಆಧಾರಿತ ಖಾದ್ಯವಾಗಿದ್ದು ಮಾಂಸ, ತರಕಾರಿಗಳು ಮತ್ತು ಕೆಲವು ಸಂದರ್ಭಗಳಲ್ಲಿ ಬೇಳೆಗಳ ವೈವಿಧ್ಯವನ್ನು ಒಳಗೊಳ್ಳಬಹುದು.

ಕುಳಂಬು ಹುಣಸೆ, ಅರೆದ ಕೊತ್ತುಂಬರಿ ಬೀಜಗಳು, ಮೆಂತೆ ಸೇರಿರುವ ಸಂಬಾರ ಪದಾರ್ಥಗಳ ಮಿಶ್ರಣ ಮತ್ತು ತೊಗರಿ ಕಾಳಿನಿಂದ ತಯಾರಿಸಲಾದ ಬ್ರಾತ್‍ನ ಮೇಲೆ ಆಧಾರಿತವಾದ ನೀರುನೀರಾಗಿರುವ ಖಾದ್ಯವಾಗಿದೆ. ಇದು ತಾಜಾ ಅಥವಾ ಒಣಗಿಸಿದ ತರಕಾರಿಗಳು, ಮಿಶ್ರಣಮಾಡಿದ ತಾಜಾ ಕೊಬ್ಬರಿ, ಅಥವಾ ಒಣಗಿಸಿದ ಬೇಳೆಯ ಚೆಂಡುಗಳನ್ನು (ವಡಗಮ್) ಒಳಗೊಂಡಿರಬಹುದು. ಇದನ್ನು ಬ್ರಾತ್‍ನಂತೆ ನೀರುನೀರಾಗಿ ಅಥವಾ ಗ್ರೇವಿಯಂತೆ ಗಟ್ಟಿಯಾಗಿ ತಯಾರಿಸಬಹುದು. ಈ ಖಾದ್ಯವು ಅನ್ನದೊಂದಿಗೆ ಪಕ್ಕಖಾದ್ಯವಾಗಿ ಬಹಳ ಜನಪ್ರಿಯವಾಗಿದೆ. ಇದು ವಿಶೇಷವಾಗಿ ಭಾರತದ ದಕ್ಷಿಣದ ಪ್ರದೇಶಗಳಾದ ತಮಿಳು ನಾಡು, ಕರ್ನಾಟಕ ಮತ್ತು ಕೇರಳಗಳಲ್ಲಿ ಹಾಗೂ ಶ್ರೀಲಂಕಾ ದೇಶದ ಉತ್ತರದ ಪ್ರದೇಶಗಳಲ್ಲಿ ಬಹಳ ಜನಪ್ರಿಯವಾಗಿದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಬಿ. ಸಂತೋಷ್ ಬಾಬು

ಕರ್ನಲ್ ಬಿಕ್ಕುಮಲ್ಲ ಸಂತೋಷ್ ಬಾಬು (೧೯೮೨-೧೫ ಜೂನ್ ೨೦೨೦)  ಭಾರತೀಯ ಸೇನೆಯ ಹುತಾತ್ಮ ಯೋಧ. ೧೬ ಬಿಹಾರ್ ರೆಜಿಮೆಂಟಿನ ಕಮಾಂಡರ್ ಆಗಿ,೨೦೨೦ರ ಭಾರತ-ಚೀನಾ ಕಲಹದಲ್ಲಿ  ವೀರಮರಣ ಪಡೆದ ಸೇನಾನಿ.

ಬಾಲ್ಯ
ತೆಲಂಗಾಣದ ಸೂರ್ಯಾಪೇಟದಲ್ಲಿ ಜನಿಸಿದ ಸಂತೋಷ್, ಬ್ಯಾಂಕರ್ ತಂದೆ ಬಿಕ್ಕುಮಲ್ಲ ಉಪೇಂದ್ರ ಮತ್ತು ಮಂಜುಳಾ ದಂಪತಿಯ ಮಗನಾಗಿ ೧೯೮೨ರಲ್ಲಿ ಜನಿಸಿದರು.
೬ನೆಯ ತರಗತಿಯಲ್ಲಿ ಕೊರುಕೊಂಡದ ಸೈನಿಕ ಶಾಲೆ ಸೇರಿದ ಸಂತೋಷ್, ೧೨ನೆಯ ತರಗತಿಯನ್ನು ಸೈನಿಕ ಶಾಲೆಯಲ್ಲಿ ಮುಗಿಸಿದರು.

ಕುಟುಂಬ
ಕರ್ನಲ್ ಸಂತೋಷ್ ,ಭಾರತೀಯ ಸ್ಟೇಟ್ ಬ್ಯಾಂಕಿನಲ್ಲಿ  ಬ್ಯಾಂಕರ್ ಬಿಕ್ಕುಮಲ್ಲ ಉಪೇಂದ್ರ ಮತ್ತು ಮಂಜುಳಾರ ಮಗ. ಇವರ ಪತ್ನಿ ಸಂತೋಷಿ. ೨೦೧೧ರಲ್ಲಿ ಮಗಳು ಅಭಿಜ್ಞಾ ಮತ್ತು ೨೦೧೫ರಲ್ಲಿ ಮಗ ಅನಿರುದ್ಧ ಜನನ. ದಿಲ್ಲಿಯಲ್ಲಿ ಸೇನಾ ಕಂಟೋಣ್ಮೆಂಟಿನಲ್ಲಿ ವಾಸ.

ಸೈನಿಕ ವೃತ್ತಿ
ಡಾರ್ಜಿಲಿಂಗಿನ ಭಾರತೀಯ ಮಿಲಿಟರಿ ಅಕಾಡೆಮಿಗೆ ಆಯ್ಕೆಯಾದ ಸಂತೋಷ್, ೨೦೦೪ರಲ್ಲಿ ಪುಣೆಯ ರಾಷ್ಟ್ರೀಯ ಸೇನಾ ಅಕಾಡೆಮಿಯಿಂದ ಸೇನಾ ಅಧಿಕಾರಿಯಾಗಿ ತೇರ್ಗಡೆಯಾದರು. ೨೦೦೪ರ ಡಿಸೆಂಬರ್ ೧೦ರಂದು ೧೬ ಬಿಹಾರ್ ರೆಜಿಮೆಂಟ್ ಗೆ ಲೆಫ್ಟಿನೆಂಟ್ ಆಗಿ ನಿಯುಕ್ತಿಗೊಂಡರು. ತರಬೇತಿಯ ನಂತರ ಸಂತೋಷ್ ಜಮ್ಮು ಕಾಶ್ಮೀರ ರಾಜ್ಯದ ಸೇನಾ ಬ್ಯಾರಕ್ ಸೇರಿದರು.

ಸೇವಾ ಹಿರಿಮೆ
೨೦೦೬ರಲ್ಲಿ ಕ್ಯಾಪ್ಟನ್ ಆಗಿ ಪದೋನ್ನತಿ ಪಡೆದ ಸಂತೋಷ್, ೨೦೦೧ರಲ್ಲಿ ಮೇಜರ್ ಪದವಿ ಪಡೆದರು. ಕಾಂಗೊ ನಲ್ಲಿ ಸಂಯುಕ್ತ_ರಾಷ್ಟ್ರ_ಸಂಸ್ಥೆ ಶಾಂತಿ ದಳದಲ್ಲಿ ಸೇವೆ ಸಲ್ಲಿಸಿದ ಸಂತೋಷ್, ಅಲ್ಲಿನ ಜನ-ಸೇನೆ ಮತ್ತು ಸರ್ಕಾರದ ಮೆಚ್ಚುಗೆ ಪಡೆದರು.
೨೦೧೭ರಲ್ಲಿ ಲೆಫ್ಟಿನೆಂಟ್ ಕರ್ನಲ್ ಆದ ಸಂತೋಷ್, ಮತ್ತೆ ಜಮ್ಮು ಕಾಶ್ಮೀರದಲ್ಲಿ ತಮ್ಮ ಮಾತೃ ರೆಜಿಮೆಂಟ್ ೧೬ ಬಿಹಾರ್ ಗೆ ಮರಳಿದರು.
೨೦೧೯ ಡಿಸೆಂಬರ್ ನಲ್ಲಿ ತಮ್ಮ ರೆಜಿಮೆಂಟ್ ನ ಕಮಾಂಡರ್ ಆಗಿ ನಿಯುಕ್ತಿಗೊಂಡರು.

ಸಾವು
ಗಲ್ವಾನ್ ನದಿ ಕಣಿವೆಯಲ್ಲಿ ಚೀನಾದ ಸೇನೆ ಅಕ್ರಮವಾಗಿ ಭಾರತದ ಗಡಿ ದಾಟಿ, ಡೇರೆ ಕಟ್ಟಿತು. ೧೪ ಜೂನ್ ರಂದು ಕರ್ನಲ್ ಸಂತೋಷ್ ಚೀನಿ ಸೇನೆಯ ಅಧಿಕಾರೈಗಳನ್ನು ಭೇಟಿ ಮಾಡಿ, ಸೌಜನ್ಯಪೂರ್ವಕವಾಗಿ ಹಿಂತೆಗೆಯಲು ಮನವಿ ಮಾಡಿದರು. ಆದರೆ, ಅದಕ್ಕೆ ಕಿವಿಗೊಡದ ಚೀನೀ ಯೋಧರು, ಆಕ್ರಮಣಗೈಯ್ದರು. ೧೫ ಜೂನ್ ರಾತ್ರಿ ಮತ್ತೊಮ್ಮೆ, ಕರ್ನಲ್ ಸಂತೋಷ್ ಚೀನೀಯರ ಬಳಿ ತೆರಳಿದಾಗ, ಚೀನೀ ಸೇನೆ, ಕೋಲು, ಕಬ್ಬಿಣ ಸರಳು ಮತ್ತು ಬೇಟನ್ ಗಳಿಂದ ಕರ್ನಲ್ ಸಂತೋಷ್ ಮೇಲೆ ದಾಳಿ ಮಾಡಿದರು. ಹವಾಲ್ ದಾರ್ ಪಳನಿ, ಸಿಪಾಯಿ ಕುಂದನ್ ಓಝಾ ಮತ್ತು ಕರ್ನಲ್ ಸಂತೋಷ್ ತೀವ್ರವಾಗಿ ಗಾಯಗೊಂಡರು. ಸ್ಥಳದಲ್ಲಿಯೇ ಈ ಮೂವರೂ ವೀರಗತಿ ಹೊಂದಿದರು. ಇವರನ್ನು ಸೇರಿದಂತೆ ಒಟ್ಟು ೨೦ ಭಾರತೀಯ ಯೋಧರು ಅಲ್ಲಿ ವೀರ ಮರಣ ಹೊಂದಿದರು

ಕೊನೆ ವಿಧಿ
೧೭ ಜೂನ್ ರಂದು ತೆಲಂಗಾಣದ ಹಕೀಂಪೇಟೆಗೆ ಕರ್ನಲ್ ಸಂತೋಷ್ ಕಳೇಬರವನ್ನು ತಂದು, ೧೮ ಜೂನ್ ರಂದು ಅವರ ಮನೆ ಬಳಿ, ಎಲ್ಲಾ ಗೌರವಗಳೊಂದಿಗೆ  ಅಂತಿಮ ವಿಧಿಗಳನ್ನು ಪೂರೈಸಲಾಯಿತು.

ಪರಿಹಾರ
ತೆಲಂಗಾಣದ ಮುಖ್ಯಮಂತ್ರಿ ಚಂದ್ರಸೇಖರ ರಾವ್, ಸಂತೋಷ್ ಬಾಬುರವರ ವೀರ ಹೋರಾಟ ಮತ್ತು ಹುತಾತ್ಮ್ಯವನ್ನು ಪುರಸ್ಕರಿಸಲು, ಅವರ ಪರಿವಾರಕ್ಕೆ ಸರ್ಕಾರದ ವತಿಯಿಂದ ೫ ಕೋಟಿ ರೂಪಾಯಿಗಳು, ಒಂದು ನಿವಾಸ ಮತ್ತು ಅವರ ಧರ್ಮಪತ್ನಿಗೆ ಒಂದು ಸರ್ಕಾರಿ ಉದ್ಯೋಗ ಕೊಡುವುದಾಗಿ ಘೋಷಿಸಿದರು.

ಆಧಾರ

ಹೊರಗಿನ ಕೊಂಡಿಗಳು
ಹುತಾತ್ಮ ಕರ್ನಲ್ ಸಂತೋಷ್ ಬಾಬು ತಾಯಿ ತನ್ನ ವೀರ‌ ಮಗನ ಬಗ್ಗೆ ಆಡಿದ ಮಾತುಗಳು
ವೀರಯೋಧ ಸಂತೋಷ್ ಬಾಬು ಅಂತಿಮಯಾತ್ರೆ 
ಹಿಂದಿನ ದಿನ ರಾತ್ರಿ ತಂದಿಯೊಂದಿಗೆ ಮಾತನಾಡಿದ್ದ ಹುತಾತ್ಮ ಕರ್ನಲ್ ಸಂತೋಷ್ ಬಾಬು
೨೦೨೦ ನಿಧನ
ಗಗನ್‍ಬಾವಡಾ

ಗಗನ್‍ಬಾವಡಾ ಮಹಾರಾಷ್ಟ್ರ ರಾಜ್ಯದ ಕೊಲ್ಹಾಪುರ್ ಜಿಲ್ಲೆಯಲ್ಲಿ (ಜಿಲ್ಲೆಯಿಂದ ೫೫ ಕಿ.ಮಿ. ದೂರದಲ್ಲಿದೆ) ಸ್ಥಿತವಾಗಿರುವ ಒಂದು ಪಟ್ಟಣವಾಗಿದೆ. ಇದು ತಾಲ್ಲೂಕು ಮುಖ್ಯಕೇಂದ್ರವಾಗಿದೆ.

ಗಗನ್‍ಬಾವಡಾ ಸಹ್ಯಾದ್ರಿ ಬೆಟ್ಟಗಳು ಅಥವಾ ಪಶ್ಚಿಮ ಘಟ್ಟಗಳಲ್ಲಿ ಸ್ಥಿತವಾಗಿದೆ ಮತ್ತು ಇದರ ಹತ್ತಿರ ಬಹಳ ಪ್ರಸಿದ್ಧವಾದ ಗಗನ್‍ಗಡ್ ಕೋಟೆಯಾಗಿದೆ. ಗಗನ್‍ಬಾವಡಾ ಜಿಲ್ಲೆಯ ಗುಡ್ಡಗಾಡು ಪ್ರದೇಶವಾಗಿದ್ದು ಅಭಿವೃದ್ಧಿಯಾಗಿಲ್ಲ. ಗಗನ್‍ಬಾವಡಾ ಮಳೆಗಾಲದಲ್ಲಿ ಗರಿಷ್ಠ ಮಳೆಯನ್ನು ಪಡೆಯುತ್ತದೆ.

ಮರಾಠರು ಮತ್ತು ಬ್ರಿಟಿಷ್ ರಾಜ್‍ನ ಆಳ್ವಿಕೆಯ ಕಾಲದಲ್ಲಿ, ಬಾವಡಾ ಜಹಗೀರು ವಿಸ್ತೀರ್ಣದಲ್ಲಿ ೨೪೩ ಚದರ. ಮೈ ಇತ್ತು.

ಭೇಟಿ ಕೊಡಬೇಕಾದ ಆಸಕ್ತಿಯ ತಾಣಗಳು 
ಗಗನ್‍ಬಾವಡಾದಲ್ಲಿ ಪಶ್ಚಿಮ ಘಟ್ಟಗಳ ಭಾರೀ ಪರ್ವತಶ್ರೇಣಿಗಳ ರಮಣೀಯ ನೋಟಗಳಿವೆ. ಗಗನ್‍ಬಾವಡಾ ಸಂಪದ್ಭರಿತ ಐತಿಹಾಸಿಕ ಮತ್ತು ಪೌರಾಣಿಕ ಹಿನ್ನೆಲೆಯನ್ನು ಹೊಂದಿದೆ. ಇಲ್ಲಿನ ಕಾಡುಗಳಲ್ಲಿರುವ ಸಸ್ಯಗಳು ಹಾಗೂ ಪ್ರಾಣಿಗಳು ಯಾವುದೇ ನಿಸರ್ಗಪ್ರೇಮಿಯನ್ನು ಸಮ್ಮೋಹನಗೊಳಿಸುತ್ತವೆ.

•ಕಾರುಲ್ ಘಾಟ್ ಮತ್ತು ಭೂಯಿಬಾವಡಾ ಘಾಟ್ - ಈ ಎರಡು ಘಾಟ್‍ಗಳು ಅತ್ಯಂತ ರಮಣೀಯ ಮಾರ್ಗಗಳಲ್ಲಿ ಒಂದಾಗಿವೆ.

•ಗಗನ್‍ಗಡ್ ಕೋಟೆ ಮತ್ತು ಗಗನ್‍ಗಿರಿ ಆಶ್ರಮ - ಇಲ್ಲಿ ಗಗನ್‍ಗಡ್ ಕೋಟೆಯ ಅವಶೇಷಗಳಿವೆ ಮತ್ತು ಶ್ರೀ ಗಗನಗಿರಿ ಮಹಾರಾಜರ ಭಕ್ತರ ಆಶ್ರಮವಿದೆ.

•ಮೋರ್ಜಾಯ್ ದೇವಸ್ಥಾನ ಮತ್ತು ಪ್ರಸ್ಥಭೂಮಿ - ದೂರ ನಡಿಗೆ ಉತ್ಸಾಹಿಗಳಿಗೆ ಇದು ಹೇಳಿಮಾಡಿಸಿದಂಥಿದೆ. ಗುಡ್ಡದ ಮೇಲೆ ಮೋರ್ಜಾಯ್ ದೇವಿಯ ಅನನ್ಯ ಗುಹಾ ದೇವಾಲಯವಿದೆ.

•ಲಖ್ಮಾಪುರ್ ಅಣೆಕಟ್ಟು - ಮೊರ್ಜಾಯ್‍ಗೆ ಹೋಗುವ ದಾರಿಯಲ್ಲಿದೆ.

•ಪಾಂಡವ ಗುಹೆಗಳು - ಈ ಗುಹೆಗಳು ಭೀಮನಿಂದ ಕೆತ್ತಲ್ಪಟ್ಟವು ಎಂದು ನಂಬಲಾಗಿದೆ.

•ಜೀವವೈವಿಧ್ಯ - ಗಗನ್‍ಬಾವಡಾದ ಕಾಡುಗಳಲ್ಲಿ ೧೨೦ ಕ್ಕಿಂತ ಹೆಚ್ಚು ಜಾತಿಗಳ ಪಕ್ಷಿಗಳು, ೫೦ ಜಾತಿಗಳ ಚಿಟ್ಟೆಗಳು, ೨೧ ಜಾತಿಗಳ ಸಸ್ತನಿಗಳಿವೆ.

ಉಲ್ಲೇಖಗಳು 

ಮಹಾರಾಷ್ಟ್ರದ ತಾಲ್ಲೂಕುಗಳು
ವೈಲ್ಡ್ ಕ್ರಾನಿಕಲ್

ವೈಲ್ಡ್ ಕ್ರಾನಿಕಲ್ (Wild Chronicle) ಬೆಂಗಳೂರಿನ ಲವ್ ಇಂಡಿಯಾ ಮಿಷನ್ (ಎಲ್ ಐಎಂಟಿ) ಪ್ರಕಟಿಸಿದ ಆಂಗ್ಲ ಮಾಸಪತ್ರಿಕೆ. ಈ ಪತ್ರಿಕೆಯ ಮುಖ್ಯ ಉದ್ದೇಶ ಪ್ರಾಣಿಗಳ ಹಕ್ಕುಗಳು ಮತ್ತು ಪರಿಸರವನ್ನು ಉತ್ತೇಜಿಸುವುದು.

ಈ ನಿಯತಕಾಲಿಕವು ಪ್ರಾಣಿ, ವನ್ಯಜೀವಿ, ಬಾಹ್ಯಾಕಾಶ ಮತ್ತು ಇತಿಹಾಸದ ಮೇಲೆ ಕೇಂದ್ರೀಕರಿಸುತ್ತದೆ. ವೈಲ್ಡ್ ಕ್ರಾನಿಕಲ್ ಮ್ಯಾಗಜಿನ್ ತನ್ನ ಓದುಗರಿಗೆ ಜಗತ್ತಿನ ಬಗ್ಗೆ, ವಿಶೇಷವಾಗಿ ವನ್ಯಜೀವಿ, ಹವಾಮಾನ ಬದಲಾವಣೆ, ಇತಿಹಾಸ ಮತ್ತು ಸಂಸ್ಕೃತಿಗೆ ಸಂಬಂಧಿಸಿದ ಇತ್ತೀಚಿನ ಸುದ್ದಿಯನ್ನು ತನ್ನ ಓದುಗರಿಗೆ ನೀಡುತ್ತದೆ. ಪರಿಸರ, ಬಾಹ್ಯಾಕಾಶ ಮತ್ತು ಪ್ರಕೃತಿಯಲ್ಲಿ 'ಜಗತ್ತಿನಾದ್ಯಂತ ಏನಾಗುತ್ತಿದೆ' ಎಂಬ ುದನ್ನೂ ಮೀರಿ, ಸಮುದ್ರ ಜಗತ್ತು, ಪ್ರಕೃತಿ ವಾರ್ತೆ, ಹವಾಮಾನ ಬದಲಾವಣೆ, ಇತಿಹಾಸ ಮತ್ತು ಸಂಸ್ಕೃತಿ, ಪ್ರಾಣಿ ಸುದ್ದಿ ಮತ್ತು ಸಂಬಂಧಿತ ಕ್ಷೇತ್ರಗಳ ಬಗ್ಗೆ ಸಂಶೋಧನಾ ಸುದ್ದಿಗಳನ್ನು ಪ್ರಕಟಿಸುತ್ತದೆ.

ಇತಿಹಾಸ 
2020ರ ಜೂನ್ ನಲ್ಲಿ ನಿಯತಕಾಲಿಕದ ಉದ್ಘಾಟನಾ ಸಂಚಿಕೆಯನ್ನು ಪ್ರಕಟಿಸಲಾಯಿತು.

ಪತ್ರಿಕೆ
ಮಾಸಪತ್ರಿಕೆ
ಕಿನೇಮಾ

ಕಿನೇಮಾ ಕಿಣ್ವಿಸಿದ ಸೋಯಾ ಅವರೆಯ ಒಂದು ಸ್ಥಳೀಯ ಆಹಾರವಾಗಿದೆ. ಇದನ್ನು ಹೆಚ್ಚಾಗಿ ಪೂರ್ವ ಹಿಮಾಲಯ ಪ್ರದೇಶಗಳ (ಪೂರ್ವ ನೇಪಾಳ, ದಾರ್ಜೀಲಿಂಗ್, ಕಾಲಿಂಪಾಂಗ್ ಮತ್ತು ಸಿಕ್ಕಿಂ) (ರಯ್ಯಾಗಳು ಮತ್ತು ಲಿಂಬುಗಳು ಸೇರಿದಂತೆ) ಕಿರಾತಿ ಜನರು ತಯಾರಿಸುತ್ತಾರೆ.

ಕಿಣ್ವನಕ್ಕೊಳಗಾದ ಈ ಅಂಟಂಟಾದ, ವಾಸನೆಯುಳ್ಳ ಉತ್ಪನ್ನವನ್ನು ಸಾಂಪ್ರದಾಯಿಕವಾಗಿ ಸೂಪ್ ಆಗಿ ತಯಾರಿಸಲಾಗುತ್ತದೆ ಮತ್ತು ಅನ್ನದೊಂದಿಗೆ ತಿನ್ನಲಾಗುತ್ತದೆ. ಆದರೆ ಇದನ್ನು ಉಪ್ಪುಖಾರವುಳ್ಳ ಡಿಪ್ ಆಗಿ ಅಥವಾ ಅನ್ನ ಅಥವಾ ಬ್ರೆಡ್‍ನೊಂದಿಗೆ ತಿನ್ನಬಹುದಾದ ಕಟುವಾದ ಪಕ್ಕಖಾದ್ಯವಾಗಿಯೂ ಮಾರ್ಪಡಿಸಬಹುದು. ಕಿನೇಮಾವನ್ನು ಸಾಂಪ್ರದಾಯಿಕವಾಗಿ ಮನೆಯಲ್ಲಿ ತಯಾರಿಸಲಾಗುತ್ತದೆ, ಆದರೆ ಈಗ ಇದನ್ನು ಸ್ಥಳೀಯ ಮಾರುಕಟ್ಟೆಗಳಲ್ಲಿ ಮತ್ತು ಆನ್‍ಲೈನ್‍ನಲ್ಲಿ ಒಣ ಉತ್ಪನ್ನವಾಗಿ ಕೂಡ ಮಾರಾಟ ಮಾಡಲಾಗುತ್ತಿದೆ. ಕಿನೇಮಾವನ್ನು ಆರೋಗ್ಯಕರ ಆಹಾರವೆಂದು ಪರಿಗಣಿಸಲಾಗುತ್ತದೆ ಏಕೆಂದರೆ ಕಿಣ್ವನವು ಸಂಕೀರ್ಣ ಪ್ರೋಟೀನ್‍ಗಳನ್ನು ಸುಲಭವಾಗಿ ಜೀರ್ಣಿಸಿಕೊಳ್ಳಬಲ್ಲ ಅಮಿನೊ ಆಮ್ಲ‍ಗಳಾಗಿ ವಿಘಟಿಸುತ್ತದೆ.

ಉಲ್ಲೇಖಗಳು 

ಆಹಾರ
ಛಿತ್ಕುಲ್

ಛಿತ್ಕುಲ್ ಹಿಮಾಚಲ ಪ್ರದೇಶದ ಕಿನ್ನೋರ್ ಜಿಲ್ಲೆಯ ಒಂದು ಹಳ್ಳಿಯಾಗಿದೆ. ಚಳಿಗಾಲದ ಅವಧಿಯಲ್ಲಿ, ಈ ಸ್ಥಳವು ಹಿಮದಿಂದ ಆವೃತವಾಗಿರುತ್ತದೆ ಮತ್ತು ಸ್ಥಳೀಯರು ಹಿಮಾಚಲದ ಕೆಳಗಿನ ಪ್ರದೇಶಗಳಿಗೆ ಸ್ಥಳಾಂತರವಾಗುತ್ತಾರೆ.

ಐಐಟಿ ದೆಹಲಿಯ ವಾತಾವರಣ ವಿಜ್ಞಾನಗಳ ಕೇಂದ್ರದ ಪ್ರಕಾರ, ಛಿತ್ಕುಲ್ ಭಾರತದಲ್ಲಿ ಅತ್ಯಂತ ಸ್ವಚ್ಛ ಗಾಳಿಯನ್ನು ಹೊಂದಿದೆ.

ಬಸ್ಪಾ ನದಿಯ ದಂಡೆಯ ಮೇಲಿರುವ ಛಿತ್ಕುಲ್ ಬಸ್ಪಾ ಕಣಿವೆಯ ಮೊದಲ ಹಳ್ಳಿಯಾಗಿದೆ ಮತ್ತು ಹಳೆಯ ಭಾರತ-ಟಿಬೆಟ್ ವ್ಯಾಪಾರ ಮಾರ್ಗದಲ್ಲಿನ ಕೊನೆಯ ಹಳ್ಳಿಯಾಗಿದೆ. ಇದು ಪರವಾನಗಿ ಇಲ್ಲದೆಯೇ ಪ್ರಯಾಣಿಸಬಹುದಾದ ಭಾರತದಲ್ಲಿನ ಕೊನೆಯ ಸ್ಥಳವಾಗಿದೆ.

ಭೇಟಿಕಾರರ ಆಕರ್ಷಣೆಗಳು 
ಛಿತ್ಕುಲ್‍ನಲ್ಲಿ ವಿಶೇಷ ಆಸಕ್ತಿಯ ವಿಷಯಗಳೆಂದರೆ ಸ್ಲೇಟ್ ಅಥವಾ ಕಟ್ಟಿಗೆಯ ಹಲಗೆಯ ಛಾವಣಿಗಳ ಮನೆಗಳು, ಒಂದು ಬೌದ್ಧ ದೇವಾಲಯ ಮತ್ತು ಒಂದು ಸಣ್ಣ ಗೋಪುರ.

ಕಾಗ್ಯುಪಾ ದೇವಾಲಯವು ಶಾಕ್ಯಮುನಿ ಬುದ್ಧನ ಬಹಳ ಮೌಲ್ಯಯುತ ಹಳೆಯ ವಿಗ್ರಹ, ಜೀವನ ಮಂಡಲದ ಚಕ್ರ ಮತ್ತು ಬಾಗಿಲ ಎರಡೂ ಕಡೆಗೆ ನಾಲ್ಕು ದಿಕ್ಪಾಲಕ ರಾಜರನ್ನು ಹೊಂದಿದೆ. ವ್ಯವಹಾರ್ಯವಾಗಿ ಛಿತ್ಕುಲ್ ಪ್ರಸಿದ್ಧ ಕಿನ್ನರ್ ಕೈಲಾಶ್ ಪ್ರದಕ್ಷಿಣೆಯ ಕೊನೆಯ ಬಿಂದುವಾಗಿದೆ.

ಛಾಯಾಂಕಣ

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 12 facts you probably didn’t know about Chitkul

 Chitkul Travel Blog 

ಹಿಮಾಚಲ ಪ್ರದೇಶ
ಕೊಟಕ್ ಮಹೀಂದ್ರಾ ಬ್ಯಾಂಕ್

ಕೋಟಕ್ ಮಹೀಂದ್ರಾ ಬ್ಯಾಂಕ್ ಭಾರತೀಯ ಖಾಸಗಿ ವಲಯದ ಬ್ಯಾಂಕ್ ಆಗಿದೆ. ಇದರ ಪ್ರಧಾನ ಕಚೇರಿ ಮುಂಬೈನ ಮಹಾರಾಷ್ಟ್ರದಲ್ಲಿದೆ. ಇದು ವೈಯಕ್ತಿಕ ಹಣಕಾಸು, ಹೂಡಿಕೆ ಬ್ಯಾಂಕಿಂಗ್, ಜೀವ ವಿಮೆ, ಮತ್ತು ಸಂಪತ್ತು ನಿರ್ವಹಣೆ ಕ್ಷೇತ್ರಗಳಲ್ಲಿ ಕಾರ್ಪೊರೇಟ್ ಮತ್ತು ಚಿಲ್ಲರೆ ಗ್ರಾಹಕರಿಗೆ ಬ್ಯಾಂಕಿಂಗ್ ಉತ್ಪನ್ನಗಳು ಮತ್ತು ಹಣಕಾಸು ಸೇವೆಗಳನ್ನು ಒದಗಿಸುತ್ತದೆ. ಏಪ್ರಿಲ್ ೨೦೧೯ ರ ಹೊತ್ತಿಗೆ, ಇದು ೧೬೦೦ ಶಾಖೆಗಳು ಮತ್ತು ೨೫೧೯ ಎಟಿಎಂಗಳನ್ನು ಹೊಂದಿರುವ ಮಾರುಕಟ್ಟೆಯಾಗಿದ್ದು, ಬಂಡವಾಳೀಕರಣದ ಮೂಲಕ ಭಾರತದ ಎರಡನೇ ಅತಿದೊಡ್ಡ ಖಾಸಗಿ ಖಾಸಗಿ ಬ್ಯಾಂಕ್ ಆಗಿದೆ.

ಇತಿಹಾಸ 
೧೯೮೫ ರಲ್ಲಿ ಉದಯ್ ಕೊಟಕ್ ರವರು ಈ ಸಂಸ್ಥೆಯನ್ನು ಆರಂಭಿಸಿದರು. ನಂತರದಲ್ಲಿ ಸಂಸ್ಥೆಯು ಭಾರತೀಯ ಹಣಕಾಸು ಸೇವೆಗಳ ಸಂಘಟನೆಯಾಯಿತು. ಫೆಬ್ರವರಿ ೨೦೦೩ ರಲ್ಲಿ, ಕೊಟಕ್ ಮಹೀಂದ್ರಾ ಫೈನಾನ್ಸ್ ಲಿಮಿಟೆಡ್ (ಕೆಎಂಎಫ್‌ಎಲ್) ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾದಿಂದ (ಆರ್‌ಬಿಐ) ಬ್ಯಾಂಕಿಂಗ್ ಪರವಾನಗಿ ಪಡೆಯಿತು. ಇದರೊಂದಿಗೆ, ಕೊಟಕ್ ಮಹೀಂದ್ರಾ ಬ್ಯಾಂಕ್ ಲಿಮಿಟೆಡ್ (ಕೆಎಂಎಫ್ಎ)ಲ್ ಭಾರತದ ಮೊದಲ ಬ್ಯಾಂಕೇತರ ಹಣಕಾಸು ಕಂಪನಿಯಾಗಿ ಬ್ಯಾಂಕ್ ಆಗಿ ಪರಿವರ್ತನೆಗೊಂಡಿತು.   

ಫೆಬ್ರವರಿ ೨೦೧೪ ರಲ್ಲಿ ಬ್ಯಾಂಕರ್ ನಿಯತಕಾಲಿಕೆಯು ( ದಿ ಫೈನಾನ್ಶಿಯಲ್ ಟೈಮ್ಸ್ ಸ್ಟೇಬಲ್ ನಿಂದ) ಪ್ರಕಟಿಸಿದ ಬ್ರಾಂಡ್ ಫೈನಾನ್ಸ್ ಬ್ಯಾಂಕಿಂಗ್ ೫೦೦ರ ಅಧ್ಯಯನವೊಂದರಲ್ಲಿ, ಕೆಎಂಬಿಎಲ್ ವಿಶ್ವದ ಅಗ್ರ ೫೦೦ ಬ್ಯಾಂಕುಗಳಲ್ಲಿ ೨೪೫ ನೇ ಸ್ಥಾನದಲ್ಲಿದೆ, ಸುಮಾರು ಅರ್ಧ ಶತಕೋಟಿ ಡಾಲರ್ ($ ೪೮೧) ಬ್ರಾಂಡ್ ಮೌಲ್ಯಮಾಪನದೊಂದಿಗೆ   ಮಿಲಿಯನ್) ಮತ್ತು ಎಎ + ಬ್ರಾಂಡ್ ರೇಟಿಂಗ್ ಅನ್ನು ಹೊಂದಿತ್ತು.

ಐಎನ್‌ಜಿ ವೈಶ್ಯ ಬ್ಯಾಂಕ್‌ನ ಸ್ವಾಧೀನ 
೨೦೧೫ ರಲ್ಲಿ ಕೋಟಕ್ ಬ್ಯಾಂಕ್  ₹೧೫೦ ಬಿಲಿಯನ್  ಮೌಲ್ಯದ ಐಎನ್ಜಿ ವೈಶ್ಯ ಬ್ಯಾಂಕ್ವ್ಯವಹಾರದ ವಿಲೀನದೊಂದಿಗೆ ಐಎನ್ಜಿ ವೈಶ್ಯ ಬ್ಯಾಂಕ್ ನ ಸ್ವಾಧೀನಪಡಿಸಿಕೊಂಡಿತು. ಸರಾಸರಿ ಒಟ್ಟು ಉದ್ಯೋಗವು ಸುಮಾರು ೪೦,೦೦೦ಕ್ಕೆ ಏರುವುದರ ಜೊತೆಗೆ  ಶಾಖೆಗಳ ಸಂಖ್ಯೆ ೧,೨೬೧ ಕ್ಕೆ ತಲುಪಿತು. ವಿಲೀನದ ನಂತರ, ಐಎನ್‌ಜಿ ವೈಶ್ಯ ಬ್ಯಾಂಕ್ ಅನ್ನು ನಿಯಂತ್ರಿಸುವ ಐಎನ್‌ಜಿ ಗ್ರೂಪ್, ಕೊಟಕ್ ಮಹೀಂದ್ರಾ ಬ್ಯಾಂಕಿನಲ್ಲಿ ೭% ಪಾಲನ್ನು ಹೊಂದಿದೆ.

ಇದನ್ನೂ ನೋಡಿ 

 ಭಾರತದ ಬ್ಯಾಂಕುಗಳ ಪಟ್ಟಿ 
 ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ

ಉಲ್ಲೇಖಗಳು

ಬಾಹ್ಯ ಲಿಂಕ್‌ಗಳು 
ಅಧಿಕೃತ ವೆಬ್ ಸೈಟ್

ಬ್ಯಾಂಕುಗಳು
ಭಾರತೀಯ ಬ್ಯಾಂಕುಗಳು
ಅನುಷಾ ರೈ

ಅನುಷಾ ರೈ (ಮೇ ೪ ರಂದು ತುಮಕೂರುನಲ್ಲಿ ಜನಿಸಿದ್ದರು ಭಾರತೀಯ ನಟಿ, ಮುಖ್ಯವಾಗಿ ಕನ್ನಡ ಚಿತ್ರರಂಗದಲ್ಲಿ ಕೆಲಸ ಮಾಡುತ್ತಾರೆ. ಇವರು ಮಾಡೆಲ್ ಹಾಗೂ ನೃತ್ಯಗಾರ್ತಿ. ಅವರು ಅಣ್ಣಯ್ಯ ಸೀರಿಯಲ್ ಮೂಲಕ ತಮ್ಮ ನಟನಾ ವೃತ್ತಿಯನ್ನು ಪ್ರಾರಂಭಿಸಿದರು.

ವೃತ್ತಿ
ಅನುಷಾ ರೈ ಅವರು ಹನುಮಂತ್ ರಾಜ್ ಮತ್ತು ಭಾಗ್ಯ ದಂಪತಿಗೆ ಜನಿಸಿದರು. ತನ್ನ ಪ್ರೌಡ ಶಾಲೆ ಯನ್ನು ತುಮಕೂರುನಲ್ಲಿ ಮುಗಿಸಿದ ನಂತರ ಬೆಂಗಳೂರಿನ ಆಚಾರ್ಯ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಎಂಜಿನಿಯರಿಂಗ್ ಓದಿದರೂ. ಸಂಗೀತದ ಬಗ್ಗೆ ಅವಳ ಉತ್ಸಾಹದಿಂದಾಗಿ ಅವಳು ಹಂಸಲೇಖ ಶಾಲೆಯಲ್ಲಿ ಸಂಗೀತ ಕಲಿಯಲು ಪ್ರಾರಂಭಿಸಿದಳು. ಮಹಾನುಭಾರು ಚಿತ್ರದ ಮೂಲಕ ಅವರು ಪಾದಾರ್ಪಣೆ ಮಾಡಿದರು. ಅವರು ಕಾಲೇಜು ರಾಂಪ್ ಪ್ರದರ್ಶನಗಳಲ್ಲಿ ಭಾಗವಹಿಸಿದ್ದರು ಮತ್ತು ಅನೇಕ ಪ್ರಶಸ್ತಿಗಳನ್ನು ಗೆದ್ದಿದ್ದರು. ಈಗ ಅವರು ರಾಜಕುಮಾರಿ ಧಾರಾವಾಹಿಯಲ್ಲಿ ಪ್ರಮುಖ ಪಾತ್ರದಲ್ಲಿದ್ದಾರೆ ಅನುಷಾ ಅವರು ನಿಖಿಲ್ ಕುಮಾರಸ್ವಾಮಿ ಅವರ ರೈಡರ್ ಚಿತ್ರದಲ್ಲೂ ಸಹ ಅಭಿನಯಿಸುತ್ತಿದ್ದಾರೆ .

ಚಿತ್ರಕಥೆ

ಧಾರಾವಾಹಿ

ಉಲ್ಲೇಖಗಳು

ನಟಿಯರು
ಪಾಯಲ್ ರಾಧಾಕೃಷ್ಣ

ಪಾಯಲ್ ರಾಧಾಕೃಷ್ಣ (೧೩  ಆಗಸ್ಟ್ ರಂದು ಮಂಗಳೂರು) ನಲ್ಲಿ ಜನಿಸಿದ್ದರು  ಇವರು ಭಾರತೀಯ ನಟಿ, ರೂಪದರ್ಶಿ ಅವರು ಪಿ ಏನ್ ಸತ್ಯ ನಿರ್ದೇಶನದ ಬೆಂಗಳೂರು ಅಂಡರ್ವರ್ಲ್ಡ್ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು.

ಆರಂಭಿಕ ಜೀವನ 
ಪಾಯಲ್ ರಾಧಾಕೃಷ್ಣ  ಅವರು ಮಂಗಳೂರಿನಲ್ಲಿ ಚೇತನ ಮತ್ತು  ರಾಧಾಕೃಷ್ಣ ದಂಪತಿಗೆ ಜನಿಸಿದರು. ಅವರು ತಮ್ಮ ಶಿಕಣವನ್ನು ಮೈಸೂರಿನ ಲಯನ್ಸ್ ವೆಸ್ಟ್ ಪಬ್ಲಿಕ್ ಶಾಲೆ ನಲ್ಲಿ ಮಾಡಿದರು ಮತ್ತು ವಿದ್ಯಾಶ್ರಮ ಕಾಲೇಜಿನಲ್ಲಿ ಪೂರ್ವ ವಿಶ್ವವಿದ್ಯಾಲಯ ಕೋರ್ಸ್ ಅನ್ನು ಮುಗಿಸಿದ್ದರು  
ತನ್ನ ಅಧ್ಯಯನದ ಜೊತೆಗೆ ಭರತನಾಟ್ಯದಲ್ಲಿ ತನ್ನ ಪ್ರಾವೀಣ್ಯತೆಯ ದರ್ಜೆಯನ್ನೂ ಭರತನಾಟ್ಯ ಮತ್ತು ವಿದ್ವಾತ್ ಪರೀಕ್ಷೆಗಳು ಕರ್ನಾಟಕ ರಾಜ್ಯ ಮಂಡಳಿಯ ಮೂಲಕ ತಾಯಿ ಡಾ. ಚೆಥನಾ ರಾಧಾಕೃಷ ಅವರ ಮಾರ್ಗದರ್ಶನದಲ್ಲಿ ಮುಗಿಸಿದ್ದರು.

ವೃತ್ತಿ 

ಪಾಯಲ್ ತನ್ನ ಮಾಡೆಲಿಂಗ್ ವೃತ್ತಿಜೀವನವನ್ನು 2014 ರಲ್ಲಿ ಪ್ರಸಾದ್ ಬಿದಾಪ ಮಾದರಿ ನಿರ್ವಹಣೆಯೊಂದಿಗೆ ಬೆಂಗಳೂರಿನಲ್ಲಿ ಪ್ರಾರಂಭಿಸಿದರು .  ನಂತರ ಅವರು ಕೊಚ್ಚಿ, ಚೆನ್ನೈ, ಹೈದರಾಬಾದ್ ಮತ್ತು ಮುಂಬೈ ನಲ್ಲಿ ಸ್ವತಂತ್ರರಾಗಿ ಕೆಲಸ ಮಾಡಿದರು. 
ಅವರು ಭೀಮಾ ಜ್ಯುವೆಲ್ಲರ್ಸ್, ರೆಕ್ಸೋನಾ, ರಾಪಿಡೋ ಪ್ರಮುಖ ಜಾಹಿರಾತು ಸೇರ್ಪಡೆಗಳನ್ನು ಮಾಡಿದರು. 
2017 ರಲ್ಲಿ ಅವರು ಪಿ ಎನ್.ಸತ್ಯ. ನಿರ್ದೇಶನದ ಬೆಂಗಳೂರು ಅಂಡರ್ವರ್ಲ್ಡ್ ಮೂಲಕ ಚಿತ್ರರಂಗವನ್ನು ಪ್ರಾರಂಭಿಸಿದರು. ನಂತರ 2019 ರಲ್ಲಿ, ಶುದ್ಧಿ ನಿರ್ದೇಶಕರಾದ ಆದರ್ಶ್ ಈಶ್ವರಪ್ಪ ನಿರ್ದೇಶಿಸಿದ ಸೈಕಲಾಜಿಕಲ್ ಥ್ರಿಲ್ಲರ್ 'ಭಿನ್ನ' ಚಿತ್ರದಲ್ಲಿ ಪಾಯಲ್ ಮಹಿಳಾ ನಾಯಕಿಯಾಗಿ ಪಾತ್ರವಹಿಸಿದ್ದಾರೆ. 
ಸ್ಕಿಜೋಫ್ರೇನಿಯಾಕ್ನ ಈ ಸವಾಲಿನ ಪಾತ್ರವು ಪ್ರಾದೇಶಿಕ ಚಿತ್ರವೊಂದರಲ್ಲಿ ಅತ್ಯುತ್ತಮ ನಟಿಗಾಗಿ 'ಮ್ಯಾಡ್ರಿಡ್ ಇಂಟರ್ನ್ಯಾಷನಲ್ ಫಿಲ್ಮ್ ಫೆಸ್ಟಿವಲ್' ಸ್ಪೇನ್ ನಲ್ಲಿ ಪಾಯಲ್ ಅವರ ನಾಮನಿರ್ದೇಶನಗಳನ್ನು ಪಡೆಯಿತು.  
'ಭಿನ್ನಾ' ಒಟಿಟಿ ಪ್ಲಾಟ್ಫಾರ್ಮ್ನಲ್ಲಿ ನೇರವಾಗಿ ಬಿಡುಗಡೆಯಾದ ಮೊದಲ ಕನ್ನಡ ಚಲನಚಿತ್ರವಾಗಿದ್ದು, ಪ್ರತಿಷ್ಠಿತ [[ದಾದಾಸಾಹೇಬ್ ಫಾಲ್ಕೆ] ಪ್ರಶಸ್ತಿ ಸೇರಿದಂತೆ ಅನೇಕ ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಪ್ರಶಸ್ತಿಗಳನ್ನು ಪಡೆದಿದೆ.  ಆದಿತ್ ಅರುಣ್ ನಟಿಸಿರುವ ಬ್ಯಾನರ್ ಲೋಟಸ್ ಪ್ರೊಡಕ್ಷನ್ಸ್ ಅಡಿಯಲ್ಲಿ ಪಾಯಲ್ ಪ್ರಸ್ತುತ ತೆಲುಗು ವಾಣಿಜ್ಯ ಚಿತ್ರದ ಚಿತ್ರೀಕರಣದಲ್ಲಿದ್ದಾರೆ.

ಚಿತ್ರಕಥೆ

ಉಲ್ಲೇಖಗಳು
ನಟಿಯರು
ಸಿಟಿಬ್ಯಾಂಕ್ ಇಂಡಿಯಾ

ಸಿಟಿಬ್ಯಾಂಕ್ ಇಂಡಿಯಾ ಭಾರತದ ವಿದೇಶಿ ಬ್ಯಾಂಕ್ ಆಗಿದೆ. ಇದರ  ಪ್ರಧಾನ ಕಛೇರಿ ಮಹಾರಾಷ್ಟ್ರದ ಮುಂಬೈನ ಬಾಂದ್ರಾ ಕುರ್ಲಾ ಸಂಕೀರ್ಣದಲ್ಲಿದೆ . ಇದು ಸಿಟಿಗ್ರೂಪ್‌ನ ಅಂಗಸಂಸ್ಥೆಯಾಗಿದೆ.  ಅಮೆರಿಕಾ‌ದ ನ್ಯೂಯಾರ್ಕ್ ನಗರದಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿರುವ ಬಹುರಾಷ್ಟ್ರೀಯ ಹಣಕಾಸು ಸೇವಾ ನಿಗಮ ಇದಾಗಿದೆ. ಸಿಟಿ ಇಂಡಿಯಾ ಹೂಡಿಕೆ ಬ್ಯಾಂಕಿಂಗ್, ಸಲಹಾ ಮತ್ತು ವಹಿವಾಟು ಸೇವೆಗಳು, ಬಂಡವಾಳ ಮಾರುಕಟ್ಟೆಗಳು, ಅಪಾಯ ನಿರ್ವಹಣಾ ಪರಿಹಾರಗಳನ್ನು ಒಳಗೊಂಡಿದೆ   , ಚಿಲ್ಲರೆ ಬ್ಯಾಂಕಿಂಗ್ ಮತ್ತು ಕಾರ್ಡ್‌ಗಳು. ಬ್ಯಾಂಕ್ ನ ಹೆಚ್ಚಿನ ಉದ್ಯೋಗಿಗಳು ಚೆನ್ನೈ ಮೂಲದವರಾಗಿದ್ದು, ನಂತರ ಮುಂಬೈನಲ್ಲಿ ನೆಲೆಸಿದ್ದಾರೆ.

ಇತಿಹಾಸ 
೧೯೦೨ರಲ್ಲಿ ಕಲ್ಕತ್ತಾದಲ್ಲಿ ಸ್ಥಾಪನೆಯಾದ ಸಿಟಿ ಇಂಡಿಯಾಕ್ಕೆ ಸುದೀರ್ಘ ಇತಿಹಾಸವಿದೆ. ಪ್ರಸ್ತುತ, ಸಿಟಿ ಇಂಡಿಯಾದ ಮಾಲೀಕರಾದ ಸಿಟಿಗ್ರೂಪ್ ದೇಶದ ಹಣಕಾಸು ಸೇವೆಗಳಲ್ಲಿ ಅತಿದೊಡ್ಡ ವಿದೇಶಿ ನೇರ ಹೂಡಿಕೆದಾರರಲ್ಲಿ ಒಬ್ಬರು. ಸಿಟಿ ಭಾರತಕ್ಕೆ ಆರಂಭಿಕ ಆವಿಷ್ಕಾರಗಳಾದ ಎಟಿಎಂ, ಕ್ರೆಡಿಟ್ ಕಾರ್ಡ್, ೨೪-ಗಂಟೆಗಳ ಫೋನ್ ಬ್ಯಾಂಕಿಂಗ್, ಇಂಟರ್ನೆಟ್ ಬ್ಯಾಂಕಿಂಗ್ ಮತ್ತು ತ್ವರಿತ ಎಸ್‌ಎಂಎಸ್ ಎಚ್ಚರಿಕೆಗಳನ್ನು ಪರಿಚಯಿಸಿತು. 

ಸಿಟಿ ಇಂಡಿಯಾವು ವಿಶ್ವದಾದ್ಯಂತ ೯೮ ಮಾರುಕಟ್ಟೆಗಳಲ್ಲಿ ವ್ಯಾಪಿಸಿರುವ ನೆಟ್‌ವರ್ಕ್‌ನಿಂದ ಬೆಂಬಲಿತವಾಗಿದೆ. ಕಾರ್ಪೊರೇಟ್ ಸಂಸ್ಥೆಗಳು, ಭಾರತದಲ್ಲಿ ಕಾರ್ಯನಿರ್ವಹಿಸುತ್ತಿರುವ ಬಹುರಾಷ್ಟ್ರೀಯ ಕಂಪನಿಗಳು, ಎಸ್‌ಎಂಇಗಳು, ಸ್ವಯಂ ಉದ್ಯೋಗಿ ಉದ್ಯಮಿಗಳು, ಮನೆಗಳು ಮತ್ತು ವ್ಯಕ್ತಿಗಳಿಂದ ಹಿಡಿದು ಸುಮಾರು ೨.೫ ಮಿಲಿಯನ್ ಗ್ರಾಹಕರಿಗೆ ಬ್ಯಾಂಕ್ ಸೇವೆ ಸಲ್ಲಿಸುತ್ತದೆ.     
[ ಉಲ್ಲೇಖದ ಅಗತ್ಯವಿದೆ ]

ಉತ್ಪನ್ನಗಳು ಮತ್ತು ಸೇವೆಗಳು 
ಸಿಟಿ ಇಂಡಿಯಾ ಗ್ರಾಹಕರಿಗೆ ಮತ್ತು ಸಂಸ್ಥೆಗಳಿಗೆ ಗ್ರಾಹಕ ಬ್ಯಾಂಕಿಂಗ್ ಮತ್ತು ಕ್ರೆಡಿಟ್ ಸೇರಿದಂತೆ ವ್ಯಾಪಕ ಶ್ರೇಣಿಯ ಹಣಕಾಸು ಉತ್ಪನ್ನಗಳು ಮತ್ತು ಸೇವೆಗಳನ್ನು ನೀಡುತ್ತದೆ. ಕಾರ್ಪೊರೇಟ್ ಮತ್ತು ಹೂಡಿಕೆ ಬ್ಯಾಂಕಿಂಗ್, ಸಾಂಸ್ಥಿಕ ಷೇರು ಸಂಶೋಧನೆ ಮತ್ತು ಮಾರಾಟ, ವಿದೇಶಿ ವಿನಿಮಯ, ಕ್ರೆಡಿಟ್ ಕಾರ್ಡ್‌ಗಳು, ವಾಣಿಜ್ಯ ಬ್ಯಾಂಕಿಂಗ್, ಖಜಾನೆ ಮತ್ತು ವ್ಯಾಪಾರ ಪರಿಹಾರಗಳನ್ನು ಒಳೊಂಡಿದೆ . ಸಿಟಿ ಇಂಡಿಯಾದ ಬ್ಯಾಲೆನ್ಸ್ ಶೀಟ್ ಅನ್ನು ಭಾರತೀಯ ಬ್ಯಾಂಕಿಂಗ್ ಉದ್ಯಮದಲ್ಲಿ ಅತ್ಯುತ್ತಮ ಪ್ರದರ್ಶನವೆಂದು ಪರಿಗಣಿಸಲಾಗಿದೆ. ೩೧ ಮಾರ್ಚ್ ೨೦೧೮ ರ ವೇಳೆಗೆ ನಿವ್ವಳ ಎನ್‌ಪಿಎ ಮಟ್ಟ ೦.೫೫% ಆಗಿದೆ.

ಡಿಜಿಟಲ್ ವಾಲೆಟ್ ಬೆಂಬಲ 
ಸಿಟಿಬ್ಯಾಂಕ್ ಇಂಡಿಯಾ ಸ್ಯಾಮ್‌ಸಂಗ್ ಪೇ ಅನ್ನು ಮಾತ್ರ ಬೆಂಬಲಿಸುತ್ತದೆ. ಅವರ ಕ್ರೆಡಿಟ್ ಕಾರ್ಡ್‌ಗಳಿಗಾಗಿ, ಡೆಬಿಟ್ ಕಾರ್ಡ್‌ಗಳಿಗೆ ಅಲ್ಲ.  ಆಪಲ್ ಪೇ, ಗೂಗಲ್ ಪೇ ಅಥವಾ ಅವರ ಸ್ವಂತ ಸ್ವಾಮ್ಯದ ಅಪ್ಲಿಕೇಶನ್‌ಗಳನ್ನು ಬೆಂಬಲಿಸುವುದಿಲ್ಲ.

ಬಾಹ್ಯ ಲಿಂಕ್‌ಗಳು 

 ಅಧಿಕೃತ ಜಾಲತಾಣ

ಉಲ್ಲೇಖಗಳು 

ಬ್ಯಾಂಕುಗಳು
ಭಾರತೀಯ ಬ್ಯಾಂಕುಗಳು
ಜಿಯೋ ಪೇಮೆಂಟ್ಸ್ ಬ್ಯಾಂಕ್

ಜಿಯೋ ಪೇಮೆಂಟ್ಸ್ ಬ್ಯಾಂಕ್ ಭಾರತೀಯ ಪಾವತಿ ಬ್ಯಾಂಕ್ ಆಗಿದ್ದು ಅದು ೨೦೧೮ ರಲ್ಲಿ ಕಾರ್ಯನಿರ್ವಹಿಸಲು ಪ್ರಾರಂಭಿಸಿತು. ಭಾರತದಲ್ಲಿನ ಪಾವತಿ ಬ್ಯಾಂಕುಗಳು ಒಂದು ವಿಶೇಷ ವರ್ಗದ ಬ್ಯಾಂಕ್ ಆಗಿದ್ದು ಅದು ಠೇವಣಿಗಳನ್ನು ಸ್ವೀಕರಿಸಬಹುದು ಮತ್ತು ಪಾವತಿಗಳನ್ನು ಮಾಡಬಹುದು ಆದರೆ ಸಾಲ ಅಥವಾ ಕ್ರೆಡಿಟ್ ಕಾರ್ಡ್‌ಗಳನ್ನು ಒಳಗೊಂಡಂತೆ ಇತರ ರೀತಿಯ ಸಾಲಗಳನ್ನು ನೀಡಲು ಸಾಧ್ಯವಿಲ್ಲ. ಜಿಯೋ ಪೇಮೆಂಟ್ಸ್ ಬ್ಯಾಂಕ್ ಲಿಮಿಟೆಡ್ ರಿಲಯನ್ಸ್ ಇಂಡಸ್ಟ್ರೀಸ್ ಮತ್ತು ಸ್ಟೇಟ್ ಬ್ಯಾಂಕ್ ಆಫ್ ಇಂಡಿಯಾ ನಡುವಿನ ಜಂಟಿ ಉದ್ಯಮವಾಗಿದ್ದು, ೭೦:೩೦ ಪಾಲನ್ನು ಹೊಂದಿದೆ.

ಇತಿಹಾಸ 
ಆಗಸ್ಟ್ ೧೯, ೨೦೧೫ ರಂದು ರಿಲಯನ್ಸ್ ಇಂಡಸ್ಟ್ರೀಸ್ ೧೯೪೯ ರ ಬ್ಯಾಂಕಿಂಗ್ ನಿಯಂತ್ರಣ ಕಾಯ್ದೆಯ ಸೆಕ್ಷನ್ ೨೨ (೧) ರ ಅಡಿಯಲ್ಲಿ ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾದಿಂದ ಪಾವತಿ ಬ್ಯಾಂಕ್ ನಡೆಸಲು ಪರವಾನಗಿ ಪಡೆಯಿತು. ನವೆಂಬರ್ ೧೦, ೨೦೧೬ ರಂದು ಇದು ಪಾವತಿ ಬ್ಯಾಂಕ್ ಸ್ಥಾಪಿಸಲು ಸಾರ್ವಜನಿಕ ಸೀಮಿತ ಕಂಪನಿಯಾಗಿ ನೋಂದಾಯಿಸಿತು. ಏಪ್ರಿಲ್೩, ೨೦೧೮ ರಂದು ಜಿಯೋ ಪೇಮೆಂಟ್ಸ್ ಬ್ಯಾಂಕ್ ಭಾರತದಲ್ಲಿ ಕಾರ್ಯಾಚರಣೆ ಪ್ರಾರಂಭಿಸಿದ ಆರನೇ ಪಾವತಿ ಬ್ಯಾಂಕ್ ಆಯಿತು.

ಉಲ್ಲೇಖಗಳು

ಬಾಹ್ಯ ಲಿಂಕ್‌ಗಳು 

ಅಧಿಕೃತ ಜಾಲತಾಣ

ಬ್ಯಾಂಕಿಂಗ್
ಸಂಗಮೇಶ್ವರ್

ಸಂಗಮೇಶ್ವರ್ ತಾಲ್ಲೂಕು ಮಹಾರಾಷ್ಟ್ರ ರಾಜ್ಯದ ರತ್ನಗಿರಿ ಜಿಲ್ಲೆಯ ರತ್ನಗಿರಿ ಉಪವಿಭಾಗದಲ್ಲಿನ ಒಂದು ತಾಲ್ಲೂಕಾಗಿದೆ. ತಾಲ್ಲೂಕಿನ ಮುಖ್ಯಸ್ಥಾನ ದೇವ್‍ರುಖ್ ಪಟ್ಟಣವಾಗಿದೆ. ಸಂಗಮೇಶ್ವರ್‌ನಲ್ಲಿ ಸೋನಾವಿ ಮತ್ತು ಶಾಸ್ತ್ರಿ ನದಿಗಳು ಒಟ್ಟಾಗಿ ಹರಿಯುತ್ತವೆ. ಹೀಗೆ ಎರಡು ನದಿಗಳು ಕೂಡುವುದರಿಂದ "ಸಂಗಮೇಶ್ವರ್" ಎಂಬ ಹೆಸರು ಬಂದಿದೆ. ಇದು ಛತ್ರಪತಿ ಶಿವಾಜಿಯ ಮಗ ಸಾಂಭಾಜಿಯನ್ನು ಮುಘಲ್ ಸಾಮ್ರಾಟ ಔರಂಗ್‍ಜ಼ೇಬ್ ಸೆರೆಹಿಡಿದ ಸ್ಥಳವೆಂದು ಐತಿಹಾಸಿಕವಾಗಿ ಮಹತ್ವದ್ದಾಗಿದೆ. ಛತ್ರಪತಿ ಸಾಂಭಾಜಿಗೆ ತುಳಾಪುರ್‌ನಲ್ಲಿ ಚಿತ್ರಹಿಂಸೆ ಕೊಟ್ಟು ಅವನನ್ನು ಗಲ್ಲಿಗೇರಿಸಲಾಯಿತು.

ಆಕರ್ಷಣೆಗಳು 

 ಮಾರ್ಲೇಶ್ವರ್ ಗುಹಾ ಶಿವ ದೇವಸ್ಥಾನ, ದೇವ್‍ರುಖ್‍ನಿಂದ ೧೭ ಕಿ.ಮಿ. ದೂರದಲ್ಲಿ ಸಹ್ಯಾದ್ರಿ ಪರ್ವತಶ್ರೇಣಿಯಲ್ಲಿ ಸ್ಥಿತವಾಗಿರುವ ಒಂದು ಗುಹಾ ದೇವಾಲಯ.

ಛಾಯಾಂಕಣ

ಉಲ್ಲೇಖಗಳು 

ರತ್ನಗಿರಿ ಜಿಲ್ಲೆ
ಐಶಾನಿ ಶೆಟ್ಟಿ

ಐಶಾನಿ ಶೆಟ್ಟಿ (ಜನನ ೧೫ ಏಪ್ರೀಲ್ ೧೯೯೫) ಒಬ್ಬ ಭಾರತೀಯ ಚಲನಚಿತ್ರ ನಟಿ ಮತ್ತು ನಿರ್ದೇಶಕಿ, ಅವರು ಕನ್ನಡ ಚಲನಚಿತ್ರೋದ್ಯಮದಲ್ಲಿ ಪ್ರಧಾನವಾಗಿ ಕೆಲಸ ಮಾಡಿದ್ದಾರೆ. ಅವರ ನಟನಾ ವೃತ್ತಿಜೀವನವು ಜ್ಯೋತಿ ರಾಜ್ ಅಲಿಯಾಸ್ ಕೋತಿ ರಾಜಾ (೨೦೧೪) ಚಿತ್ರದೊಂದಿಗೆ ಪ್ರಾರಂಭವಾದರೂ, ವಾಸ್ತು ಪ್ರಕಾರಾ (೨೦೧೫) ಚಿತ್ರದಲ್ಲಿ ನಟಿಸಿದ ನಂತರ ಅವರು ಪ್ರಸಿದ್ಧರಾದರು.

ಆರಂಭಿಕ ಜೀವನ ಮತ್ತು ಶಿಕ್ಷಣ
ಐಶಾನಿ ಶೆಟ್ಟಿ ೧೫ ಏಪ್ರೀಲ್ ೧೯೯೫ ರಲ್ಲಿ ಮಂಗಳೂರಿನಲ್ಲಿ ಜನಿಸಿದರು ನಂತರ ಬೆಂಗಳೂರಿನಲ್ಲಿ ಬೆಳೆದರು. ಅವರು ಬಿಷಪ್ ಕಾಟನ್ ಬಾಲಕಿಯರ ಶಾಲೆಯಲ್ಲಿ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು ಮತ್ತು ಬೆಂಗಳೂರಿನ ಜ್ಯೋತಿ ನಿವಾಸ್ ಕಾಲೇಜಿನಲ್ಲಿ ಪದವಿ ಪಡೆದರು. ಐಶಾನಿ ಬೆಂಗಳೂರಿನ ಸೇಂಟ್ ಜೋಸೆಫ್ ಕಾಲೇಜಿನಿಂದ ಮಾಸ್ ಕಮ್ಯುನಿಕೇಷನ್ ಮತ್ತು ಜರ್ನಲಿಸಮ್ ನಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ.

ವೃತ್ತಿ ಜೀವನ

ನಟಿಯಾಗಿ
ಐಶಾನಿ ಶೆಟ್ಟಿ ಐಐಎಫ್ಎ ಉತ್ಸವದ ಪ್ರಮುಖ ಪಾತ್ರದಲ್ಲಿ ಅವರು ಅತ್ಯುತ್ತಮ ನಟಿಗಾಗಿ ನಾಮನಿರ್ದೇಶನಗೊಂಡಿರುವ ಕಾರಣ ಇವರು ೨೦೧೫ ರಲ್ಲಿ ವಾಸ್ತು ಪ್ರಕಾರ ಚಿತ್ರದೊಂದಿಗೆ ಕನ್ನಡ ಚಲನಚಿತ್ರೋದ್ಯಮದಲ್ಲಿ ವಿರಾಮ ಪಡೆದರು. ಅವರು ನವೆಂಬರ್ ೨೦೧೫ ರಲ್ಲಿ ಬಿಡುಗಡೆಯಾದ ಸತೀಶ್ ನಿನಾಸಮ್ ಎದುರು ರಾಕೆಟ್ (ಚಲನಚಿತ್ರ) ದಲ್ಲಿ ನಟಿಸಿದರು. ರಾಕೆಟ್ (ಚಲನಚಿತ್ರ) ಗಾಯಕಿಯಾಗಿ ಪಾದಾರ್ಪಣೆ ಮಾಡಿದರು, ಅಲ್ಲಿ ಅವರು 'ತನ್ನಗೆ ಇಡ್ವಿ' ಹಾಡಿಗೆ ಪುನೀತ್ ರಾಜ್‌ಕುಮಾರ್ ಎದುರು ಸ್ತ್ರೀ ಧ್ವನಿಯನ್ನು ನೀಡಿದರು. ಐಶಾನಿ ತನ್ನ ಸ್ನಾತಕೋತ್ತರ ಪದವಿಯನ್ನು ಮುಂದುವರಿಸುವಾಗ ಚಿತ್ರಗಳಿಂದ ಸ್ವಲ್ಪ ವಿರಾಮ ತೆಗೆದುಕೊಂಡರು. ಈ ಅವಧಿಯಲ್ಲಿ ಅವರು ಕನ್ನಡ ರೊಮ್ಯಾಂಟಿಕ್ ನಾಟಕ ನಡುವೆ ಅಂತರವಿರಲಿಯಲ್ಲಿ ನಟಿಸಿದರು.

ನಿರ್ದೇಶಕರಾಗಿ
ನಟನಾ ವೃತ್ತಿಜೀವನದ ಜೊತೆಗೆ ಐಶಾನಿ 'ಕಾಜಿ' ಕಿರುಚಿತ್ರದ ಮೂಲಕ ನಿರ್ದೇಶಕರಾಗಿ ಪಾದಾರ್ಪಣೆ ಮಾಡಿದರು. ಬೆಸ್ಟ್ ಆಫ್ ಇಂಡಿಯಾ ಕಿರುಚಿತ್ರೋತ್ಸವ, ದಾದಾ ಸಾಹೇಬ್ ಫಾಲ್ಕೆ ಚಲನಚಿತ್ರೋತ್ಸವ, ಬೆಂಗಳೂರು ಅಂತರರಾಷ್ಟ್ರೀಯ ಕಿರುಚಿತ್ರಗಳ ಚಲನಚಿತ್ರೋತ್ಸವ, ಬೆಂಗಳೂರು ಕಿರುಚಿತ್ರಗಳ ಉತ್ಸವ, ಪಿಂಕ್ ಸಿಟಿ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವ, ಮುಂಬೈ ಕಿರುಚಿತ್ರಗಳ ಉತ್ಸವ ಸೇರಿದಂತೆ ಹಲವಾರು ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವಗಳಲ್ಲಿ ಅವರ ನಿರ್ದೇಶನವನ್ನು ಅಧಿಕೃತವಾಗಿ ಪ್ರದರ್ಶಿಸಲಾಯಿತು. ಕಾಜಿ ಸಿಮಾದಲ್ಲಿ ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿ ಮತ್ತು ಅತ್ಯುತ್ತಮ ಚೊಚ್ಚಲ ನಿರ್ದೇಶಕ ಪ್ರಶಸ್ತಿ ಪಿಂಕ್ ಸಿಟಿ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವ ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ.

ಫಿಲ್ಮೊಗ್ರಾಫಿ

ಪ್ರಶಸ್ತಿಗಳು

ಉಲ್ಲೇಖಗಳು

ನಟಿಯರು
ಪೂರ್ಣಾಲು

ಪೂರ್ಣಾಲು ತೆಲುಗು ಹಬ್ಬಗಳಲ್ಲಿ ತಯಾರಿಸಲಾಗುವ ಸಾಂಪ್ರದಾಯಿಕ ಭಾರತೀಯ ಸಿಹಿ ತಿನಿಸಾಗಿದೆ. ಅಕ್ಕಿ ಹಿಟ್ಟಿನ ಉಂಡೆಯಲ್ಲಿ ಬೆಲ್ಲ ಸೇರಿದ ಬೇಳೆ ಮತ್ತು ಒಣಫಲಗಳ ಹೂರಣ ತುಂಬಿ ಇದನ್ನು ತಯಾರಿಸಲಾಗುತ್ತದೆ. ಇದನ್ನು ಹಲವುವೇಳೆ ಬಿಸಿಯಾಗಿ ತುಪ್ಪದೊಂದಿಗೆ ಬಡಿಸಲಾಗುತ್ತದೆ. ಪೂರ್ಣಾಲು ಎಲ್ಲ ದಕ್ಷಿಣ ಭಾರತೀಯ ಪಾಕಶೈಲಿಗಳಿಗೆ ಸಾಮಾನ್ಯವಾದ ಸಾಂಪ್ರದಾಯಿಕ ವಿಧಾನಗಳನ್ನು ಅನುಸರಿಸುತ್ತದೆ. ಸಾಂಪ್ರದಾಯಿಕವಾಗಿ ಪೂರ್ಣಾಲುವನ್ನು ಅಕ್ಕಿ ಉದ್ದಿನ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಒಳಗೆ ತುಂಬಲಾದ ಹೂರಣವನ್ನು ಅಸ್ಪೂರ್ಣಮ್ ಎಂದು ಕರೆಯಲಾಗುತ್ತದೆ. ನಂತರ ಇದನ್ನು ಬಂಗಾರ ಕಂದು ಬಣ್ಣ ಬರುವವರೆಗೆ ಎಣ್ಣೆಯಲ್ಲಿ ಕರಿಯಲಾಗುತ್ತದೆ.

ದಕ್ಷಿಣ ಭಾರತದ ವಿವಿಧ ಭಾಗಗಳಲ್ಲಿ ಪೂರ್ಣಾಲುವನ್ನು ಸುಯ್ಯಂ, ಸೀಯಮ್, ಸುಖಿಯಾನ್, ಸುಗೀಲು ಅಥವಾ ಸುಗುಂಟಾ ಎಂದೂ ಕರೆಯಲಾಗುತ್ತದೆ. ಆಂಧ್ರ ಪ್ರದೇಶ ಮತ್ತು ತೆಲಂಗಾಣದಲ್ಲಿ ಇದನ್ನು ಹಲವುವೇಳೆ ಪೂರ್ಣಂ ಬೂರೇಲು ಎಂದು ಕರೆಯಲಾಗುತ್ತದೆ.

ಉಲ್ಲೇಖಗಳು 

ಸಿಹಿ ತಿನಿಸುಗಳು